Ορίζοντας [Orizontas News]: Σοκ από την άγρια επίθεση στον Μπουτάρη\nΣοκ από την άγρια επίθεση στον Μπουτάρη\nΣοκ στο πανελλήνιο προκάλεσε η άγρια επίθεση από πολίτες δέχθηκε το Σάββατο ο Γιάννης Μπουτάρης, στο περιθώριο των εορταστικών εκδηλώσεων για τη Γενοκτονία των Ποντίων.\nΟ Δήμαρχος Θεσσαλονίκης αρχικώς υβρίστηκε και στη συνέχεια δέχθηκε σπρωξιές και κλωτσιές. Ο κ. Μπουτάρης, μετά την επιμνημόσυνη δέηση που τελέστηκε και την κεντρική ομιλία στην πλατεία Αγίας Σοφίας, μετέβη στον Λευκό Πύργο για την επίσημη τελετή υποστολής της σημαίας. Εκεί αρχικά έγινε αποδέκτης αρνητικών σχολίων για τη στάση που έχει κρατήσει απέναντι στην Τουρκία αλλά και τους ίδιους τους Ποντίους, ενώ μερικοί εκ των συγκεντρωθέντων του συνέστησαν να φύγει από την εκδήλωση. Ο ίδιος αρχικά δεν αντιδρούσε μέχρι που ορισμένοι κινήθηκαν απειλητικά εναντίον του και χρησιμοποιώντας υβριστικούς χαρακτηρισμούς του είπαν να απομακρυνθεί. Μάλιστα, κάποιοι δεν δίστασαν να του επιτεθούν, με σπρωξιές και κλωτσιές.\nΟ δήμαρχος Θεσσαλονίκης μεταφέρθηκε με χτυπήματα στο κεφάλι και στο σώμα του στο νοσοκομείο, όπου έμεινε προληπτικά το βράδυ και βγήκε το πρωί της Κυριακής. «Ήταν εφιαλτικό αυτό που έζησα, με χτυπούσαν σε όλο μου το σώμα», δήλωσε ο δήμαρχος Θεσσαλονίκης λίγες ώρες μετά την επίθεση.\nΕρωτηθείς για το αν γνωρίζει ποιοι ήταν οι άνθρωποι που τον χτύπησαν, ο κύριος Μπουτάρης είπε: «Δεν πρόσεξα ποιοι ήταν. Έχω ορισμένες καθαρές καταστάσεις στο μυαλό μου για το πώς ξεκίνησε η ιστορία, αλλά δεν θέλω να πω κάτι παραπάνω. Παντού με χτύπησαν. Ήταν κάμποσοι. Με χτυπούσαν παντού. Κλωτσιές μπουνιές, τα πάντα. Αυτοί δε νομίζω ότι ήταν Πόντιοι. Με τους Πόντιους έχω καλή σχέση».


Συνάντηση Μητσοτάκη – Πελόζι: «Τιμή μου να μιλήσω στον οίκο της δημοκρατίας του αμερικανικού λαού» - newsique.gr\nΈφτασε πριν από λίγο στο Αμερικανικό Κογκρέσο ο πρωθυπουργός, Κυριάκος Μητσοτάκης. Ο Έλληνας πρωθυπουργός, θα εκφωνήσει ομιλία στις 18:00 στην κοινή συνεδρίαση της Βουλής των Αντιπροσώπων και του Κογκρέσου μετά από πρόσκληση της Προέδρου της, Νάνσι Πελόζι.\n«Είναι τιμή μου να είμαι ο πρώτος Έλληνας πρωθυπουργός που θα μιλήσει στο Κογκρέσο. Καταδείξατε την κοινή πορεία μας. Η δημοκρατία άλλωστε γεννήθηκε στην αρχαία Αθήνα. Οι δικοί μας προπάτορες εμπνεύστηκαν από την δική σας ανεξαρτησία. Πολεμήσαμε μαζί κατά την διάρκεια δυο παγκοσμίων Πολέμων. Οι σχέσεις μας είναι στο καλύτερό τους σημείο. Είναι τιμή μου να μιλήσω στον οίκο της δημοκρατίας του αμερικανικού λαού», είπε ο Κυριάκος Μητσοτάκης στη συνάντησή του με την Νάνσι Πελόζι.\n«Είναι μεγάλη μου τιμή να καλωσορίζω τον πρωθυπουργό στο Καπιτώλιο η Ελλάδα έχει υπάρξει η πηγή των δημοκρατικών αρχών από την αρχαιότητα. Ήταν η πηγή εμπνεύσεως για τους προπάτορές μας και μετά εμείς αποτελέσαμε πηγή έμπνευσης για εκείνους. Θα γιορτάσουμε διπλά φέτος. Ο πρόεδρος χθες καλωσόρισε τον κ. Μητσοτάκη στο Λευκό Οίκο σε μια τελετή που υποδεχόμαστε ένα φίλο. Με αναγνώριση του ρόλου της Ελλάδος γιατί έχει βοηθήσει σημαντικά τους Ουκρανούς πρόσφυγες και έχει ανταποκριθεί στις προκλήσεις της κλιματικής αλλαγής και του κορονοϊού. Έχουμε πολλά να συζητήσουμε σήμερα αλλά θέλουμε να πούμε ότι είμαστε με τους Έλληνες και με χαρά καλωσορίζουμε τον Έλληνα πρωθυπουργό».


mediaspotgr.: Για να ζήσεις πρέπει να εκπληρώσεις τις προϋποθέσεις\nAν και καταλαβαινω αυτα που λες, θα σου ελεγα, οτι ως συνηθως, το θεμα ειναι πιο πολυπλοκο απ ο,τι νομιζουμε.\nΕτσι, ειναι γνωστο, οτι παρα πολλοι εργαζομενοι, για διαφορους λογους, δικους τους, η των εργοδοτων, η και των δυο, διαλεγουν να "γραψουν", μονο 50 ενσημα, ωστε να εξασφαλιζουν την περιθαλψη και τα υπολοιπα, αρκετες φορες, να τα παιρνουν στο χερι.Μαυρα.\nΤο ιδιο κανουν και οι ναυτικοι, που σε μεγαλο βαθμο, μπαρκαρανε με ξενη σημαια, ωστα να μην πληρωνουν ενσημα και να εχουν μεγαλυτερες αποδοχες.\nΤο τι θα γινοταν μετα, οταν θα χρειαζοντουσαν την περιθαλψη, ειναι γνωστο.Με τσαμπουκα και πιεσεις απο δω κι απο κει και με τη συμβολη των παντα ευαισθητων δημοσιογραφων, εξασφαλιζαν προνομια, που δεν τα δικαιουντο, αφου δεν ειχαν πληρωσει τα αναλογα ποσα.\nΕτσι, σαν ενα μετρο, για να προστατευτουν οι υπολοιποι ασφαλισμενοι, απο τους "εξυπνους", μπηκε το οριο των 100 μεροκαματων, αντι των 50.\n26 Μαρτίου 2008 - 7:18 μ.μ.\nΝα συμφωνησω μαζι σου. Τι γινεται ομως μ' αυτους που δεν επιλεγων να κανουν κατι τετοιο, και που δεν μπορουν να βρουν μεροκαματο; Τελικα σε αυτο τον τοπο η παρανομια ειναι θεσμοθετημενη. Το κρατος δεν πρεπει να συμπεριφερεται με βαση την αρχη της νομημοτητας; Τι και αν βρισκονται μερικοιή ολοι και το κανουν αυτο, δεν πρεπει να υπαρχει προνοια γι' αυτους που ειναι νομιμοι. Παντα ομως το κρατος πριμοδοτουσε την παρανομια


Ε Μ ΠΡΟ Σ... για Ανάπτυξη !: Aνοίγει τώρα η συζήτηση για ελάφρυνση του ελληνικού χρέους\nΤο ελληνικό χρέος, σύμφωνα με τα στοιχεία της Eurostat, παρουσιάζει αύξηση γύρω στα 15 δισ. ευρώ από 303,936 δισ. ευρώ το 2012 στα 318,703 δισ. ευρώ το 2013 ή 175,1% του ΑΕΠ.\nΣε ερώτηση στον εκπρόσωπο της Κομισιόν Σάιμον κ. Ο' Κόνορ για το αν το χρέος είναι βιώσιμο, ο εκπρόσωπος Τύπου απάντησε χαρακτηριστικά ότι «ναι, το ελληνικό χρέος είναι βιώσιμο» και ότι με βάση τους υπολογισμούς για τα επόμενα 510 χρόνια που η χώρα δεν θα έχει δανειακές ανάγκες, ενώ συγχρόνως η ανάπτυξη αναμένεται να αυξάνεται, το χρέος θα μειωθεί αισθητά και θα φτάσει τον στόχο του 123% του ΑΕΠ το 2022.\nΣήμερα στις Βρυξέλλες θα συνεδριάσει το Euroworking Group στην οποία ο Ελληνας εκπρόσωπος και πρόεδρος του Συμβουλίου Οικονομικών Εμπειρογνωμόνων του υπουργείου Οικονομικών Παναγιώτης Τσακλόγλου, θα θέσει το θέμα της διευθέτησης του ελληνικού χρέους και θα καλέσει την Ευρωζώνη να ξεκινήσει εκ νέου τη συζήτηση που διεκόπη τον Δεκέμβριο του 2013. Παράλληλα, το EWG θα αποφασίσει και την εκταμίευση της δόσης 6,3 δισ. ευρώ για την Ελλάδα.\n«Οι θυσίες του ελληνικού λαού αρχίζουν να πιάνουν τόπο», δήλωσε χθες ο αναπληρωτής υπουργός Οικονομικών, Χρήστος Σταϊκούρας, λίγο πριν ανακοινώσει η Eurostat τα στοιχεία της.\nΟμως, έσπευσε να επισημάνει ότι «είναι εθνική ανάγκη να διαφυλαχθούν όλα όσα έχουν επιτευχθεί, με τόσο μεγάλο κόπο και κόστος. Και παράλληλα, να μετατρέψουμε τη σταθεροποίηση της οικονομίας σε βάση για δυναμική και βιώσιμη ανάπτυξη, με κοινωνική συνοχή».\nΜάλιστα, σημείωσε ότι όπως έχει αποδειχθεί, όταν «πετυχαίνουμε τους στόχους» μπορεί η χώρα να διεκδικεί «καλύτερους όρους συνεργασίας από τους εταίρους και δανειστές μας».\nΑπό την πλευρά του, ο κ. Ο' Κόνορ, δήλωσε χθες πως σύμφωνα με τους υπολογισμούς της τρόικας το ποσό του πρωτογενούς πλεονάσματος για την Ελλάδα το 2013 βρίσκεται στα 1,5 δισ. ευρώ (0,8% του ΑΕΠ). Επίσης, αναφέρθηκε και στην «αξιοσημείωτη πρόοδο» που έχει κάνει η χώρα μας για την εξυγίανση των δημοσιονομικών της στοιχείων τα τελευταία 4 χρόνια.\nΟ κ. Ο' Κόνορ υποστήριξε πως το πρωτογενές πλεόνασμα του 2013 προέκυψε με μία μεθοδολογία την οποία έχουν συμφωνήσει η Κομισιόν, η Ευρωπαϊκή Κεντρική Τράπεζα και το Διεθνές Νομισματικό Ταμείο σε συνεργασία με τις ελληνικές αρχές.\n📺Σάλος με τη Μαντόνα: Έβαλε το γιο της να χορέψει Μάικλ Τζάκσον για να τιμήσει τον Φλόιντ! (video) - Αντιδράσεις προκάλεσε στις ΗΠΑ η πρωτοβουλία της πάλαι ποτέ «βασίλισσας» της ποπ Μαντόνα, να «τιμήσει» τον Τζορτζ Φλόιντ με… λάθος τρόπο. Με πρόσχημα τη δο...


Αγωνία για τη ζωή του Biden και των υπολοίπων ηγετών μετά τις εμφανίσεις τους στη Κορνουάλη - Κουρδιστό Πορτοκάλι\nkourdistoportocali.comNews DeskΑγωνία για τη ζωή του Biden και των υπολοίπων ηγετών μετά τις εμφανίσεις τους στη Κορνουάλη\nΟ πλανήτης με κομμένη την ανάσα\nΌλο και πιο πολύ εμβολιασμένοι εμφανίζονται θετικοί ενώ στο Ηνωμένο Βασίλειο άνθρωποι που είχαν εμβολιαστεί έχασαν τη ζωή τους από τη Ινδική μετάλλαξη\n14 Ιουνιου 2021 07:06\nΟι εικόνες των ηγετών από την Κορνουάλη σοκάρουν τον υποψιασμένο αναγνώστη.\nΟι ηγέτες των G7 χωρίς να φοράνε μάσκες προστασίας, δεν κρατούσαν τις αποστάσεις και μιλούσαν άνετα μεταξύ τους όσο και με το προσωπικό επί της υποδοχής. Είμαστε σίγουροι ότι έκαναν test όπως επίσης και το γεγονός ότι έχουν εμβολιαστεί.\nΤο να μη φοράνε όμως μάσκα και να μην κρατάνε τις αποστάσεις όταν πρόκειται για έναν αερομεταφερόμενο ιό είναι επιλογή υψηλού ρίσκου. Οι συγκεκριμένοι ηγέτες κινδυνεύουν εξίσου με τους πολίτες (όλους μας) που έχοντας εμπιστοσύνη στα εμβόλια είναι έτοιμοι να επιστρέψουν σε μία ψευδαίσθηση κανονικότητας.\nΜην το κάνετε αυτό. Προστατέψτε τον εαυτό σας σαν να μην έχετε εμβολιαστεί και φροντίστε ο καθένας εκεί έξω να βάλει το λιθαράκι του στον εντοπισμό της προέλευσης του ιού και όσων προξένησαν όλο αυτό σε βάρος της ανθρωπότητας.\nΚατά τη γνώμη μας τα Πιστοποιητικά Εμβολιασμού και λοιπές ανοησίες περί αυτών πολύ σύντομα θα μπορούσαν να αποδειχθούν η μεγαλύτερη εστία μετάδοσης του ιού.\nΆνθρωποι με αναπτυγμένη νοημοσύνη όπως ο ιδιοκτήτης του Facebook γνωρίζουν πλέον πολύ καλά τι έχει συμβεί και αποφάσισε να παρατείνει την τηλεργασία έως και το πρώτο εξάμηνο του 2022 και βλέπουμε.\nΔείτε εδώ_συμβαίνει τώρα όπως λένε και οι οξυδερκείς τηλε-ρεπόρτερς\nΓιατί το λέμε αυτό; Για δείτε>\nΟ Δρ Eugene Choi, είναι ένας ακτινολόγος με έδρα το Λος Άντζελες. Tόσο ο ίδιος όσο και η σύζυγός του εμβολιάσθηκαν πλήρως 6 μήνες πριν. Σήμερα αμφότεροι βρίσκονται σε καραντίνα προσπαθώντας να καταπολεμήσουν τον ιό μια και εντοπίσθηκαν θετικοί.\n-Ακόμα και όταν το σκέφτομαι σήμερα, είναι τρελό…., είπε στο σταθμό. “Δεν μπορώ να πιστέψω ότι έχω COVID.”\nΕίπε ότι ήταν έκπληκτος όταν διαγνώστηκε, αλλά όταν έμαθε ότι η γυναίκα του είχε επίσης διαγνωστεί, συνειδητοποίησε ότι δεν ήταν τυχαία. Επιμένει ακόμη ότι τα άτομα πρέπει να εμβολιαστούν.\nΘα χρειασθεί να καταβάλουμε μεγάλη προσπάθεια ώστε να πιστέψουμε πρόσφατη μελέτη από τα Κέντρα Ελέγχου και Πρόληψης Νοσημάτων σύμφωνα με την οποία τα εμβόλια της Pfizer και της Moderna είναι περίπου 90% αποτελεσματικά κατά της λοίμωξης δύο εβδομάδες μετά την παρέλευση της τελευταίας δόσης. Το εμβόλιο Johnson & Johnson μίας δόσης είναι περίπου 72% αποτελεσματικό κατά της μέτριας έως σοβαρής νόσου, σύμφωνα με τις δοκιμές των ΗΠΑ.\nΠολύ συχνά τελευταία, τα κρούσματα σε εμβολιασμένα άτομα εμφανίζονται μέσω υποχρεωτικών εξετάσεων πριν από τη χειρουργική επέμβαση ή όταν πρόκειται να επιστρέψουν στη δουλειά και αυτό γιατί κάποιοι δεν εμφανίζουν συμπτώματα.\nΗ έκθεση Fox 11 ανέφερε ότι έχουν εντοπισθεί τουλάχιστον 933 άτομα στην κομητεία του Λος Άντζελες, που παρότι έχουν εμβολιαστεί, εντοπίσθηκαν θετικοί στον ιό.\n«Σκέφτομαι αν δεν έπαιρνα το εμβόλιο, πόσο χειρότερα θα ήταν τα συμπτώματά μου», είπε ο κ. Choi.\nΣυνεχίζουμε με σημερινά νέα από το Ηνωμένο Βασίλειο> Πολύ ανησυχητικά για την αποτελεσματικότητα τουλάχιστον του εμβολίου της Οξφόρδης κατά της ινδικής μετάλλαξης του κορωνοϊού είναι τα στοιχεία από μελέτη που πραγματοποιήθηκε στη Βρετανία και αφορά 42 θανάτους από covid-19, το ένα-τρίτο των οποίων ήταν εμβολιασμένοι.\nΠιο συγκεκριμένα, η δημόσια αρχή υγείας του Ηνωμένου Βασιλείου ανακοίνωσε ότι το 29% των θανάτων από το στέλεχος B.1.617.2 είχαν λάβει και τις δύο δόσεις. Και, σε μία επιπλέον έρευνα, η έκθεση PHE υποδηλώνει ότι η παραλλαγή Delta έχει 64% πιο αυξημένο κίνδυνο μετάδοσης σε σύγκριση με την παραλλαγή Kent (Alpha). Πιστεύεται επίσης ότι είναι 40% πιο μεταδοτική σε εξωτερικούς χώρους, σύμφωνα με τα ίδια στοιχεία.\nΤο στέλεχος Delta είναι πλέον το πιο κυρίαρχο στο Ηνωμένο Βασίλειο, με περισσότερο από το 90% των περιπτώσεων Covid να είναι τώρα της συγκεκριμένης παραλλαγής, σύμφωνα με το PHE. Όπως αναφέρει σε δημοσίευμα της η βρετανική εφημερίδα Sunday Telegraph, αν συνεχιστεί ο ίδιος αριθμός μετάδοσης της ινδικής παραλλαγής το Ηνωμένο Βασίλειο θα μπορούσε να έχει 80.000 νέα κρούσματα την ημέρα έως τα μέσα Ιουλίου.\nΣυνολικά, στην Αγγλία έχουν επιβεβαιωθεί 39.061 περιπτώσεις της παραλλαγής Delta, με 2.035 στη Σκοτία, 184 στην Ουαλία και 43 στη Βόρεια Ιρλανδία. Από αυτούς, 42 Βρετανοί έχουν πεθάνει από την παραλλαγή Delta. Και η έκθεση PHE δείχνει ότι από αυτούς τους 42 ανθρώπους που πέθαναν, 12 ήταν εμβολιασμένοι. Από την υπόλοιπη ομάδα, 23 ήταν ανεμβολίαστοι, ενώ επτά είχαν λάβει την πρώτη δόση περισσότερες από 21 ημέρες πριν.\nΕν τω μεταξύ, τα τελευταία δεδομένα θέτουν την αποτελεσματικότητα του εμβολίου κατά της συμπτωματικής νόσου έναντι της παραλλαγής Delta στο 33% μετά από τη μία δόση. Μετά από δύο δόσεις, αυτό το ποσοστό αυξάνεται στο 81%. Πρόκειται για χαμηλότερο ποσοστό αποτελεσματικότητας σε σχέση με την παραλλαγή Alpha, όπου τα ποσοστά είναι 51% μετά την πρώτη δόση και 88,4% μετά τη δεύτερη.\nΩστόσο, η προστασία που παρέχεται από τα εμβόλια κατά της σοβαρής νόσου και του θανάτου από την παραλλαγή Delta παραμένει υψηλή, δήλωσε ο ειδικός σε μοντέλα Covid James Ward στην Sunday Telegraph. Ανέφερε ότι το ποσοστό αποτελεσματικότητας «θα έπρεπε να ανέλθει σε περίπου 80% και 95% αντίστοιχα» όταν πρόκειται για προστασία από «σοβαρές ασθένειες και θάνατο». Το εμβόλιο της Οξφόρδης έχει λάβει περίπου το 70% όλων των εμβολιασμένων του Ηνωμένου Βασιλείου.\nΕν τω μεταξύ, οι αριθμοί που κυκλοφόρησαν ως μέρος μιας μοντελοποίησης από το Πανεπιστήμιο του Warwick, και αναφέρθηκαν στην Sunday Telegraph, αποκαλύπτουν ότι η παραλλαγή Delta ακολουθεί επί του παρόντος την αναμενόμενη πορεία από άποψη αριθμών. Το πανεπιστήμιο δούλεψε σε μια υποθετική παραλλαγή που ήταν 50% πιο μεταδοτική, κάτι που πιστεύεται ότι ισχύει για την παραλλαγή Delta. Εάν η μοντελοποίηση είναι σωστή, θα μπορούσαν να υπάρξουν έως και 4.000 εισαγωγές στο νοσοκομείο λόγω του Covid μέχρι τα τέλη Ιουλίου.\nΩστόσο, η τελευταία έκθεσή της, που δημοσιεύθηκε την Παρασκευή και προσαρμόστηκε ώστε να λαμβάνει υπόψη την ηλικία, έδειξε ότι μια πιο μεταδοτική παραλλαγή με κάποια ικανότητα αποφυγής της ανοσίας θα μπορούσε να προκαλέσει περισσότερες από 5.000 εισαγωγές μέχρι τον Σεπτέμβριο.\nΜιλώντας για τα νέα στοιχεία, ο Δρ. William Welfare, Διευθυντής συμβάντων COVID στη Δημόσια Υγεία της Αγγλίας, δήλωσε στο MailOnline: «Είναι πολύ πιθανό ότι η Delta είναι πολύ πιο μεταδοτική από την Alpha και η νέα έρευνα από το PHE υποδηλώνει ότι υπάρχει περίπου 60% αυξημένος κίνδυνος μετάδοσης της Delta σε σύγκριση με την Alpha. Η συνολική ανάπτυξη της παραλλαγής Delta στην κοινότητα επηρεάζεται από τη μεταδοτικότητα της παραλλαγής, την αποτελεσματικότητα του εμβολίου και τις μεμονωμένες περιστάσεις κάθε περίπτωσης.\nΣυνεχίζουμε να ερευνούμε και να διαχειριζόμαστε την παραλλαγή Delta προκειμένου να βοηθήσουμε με στοιχεία στη μείωση της μετάδοσης. Ο καλύτερος τρόπος για να μειωθεί η εξάπλωση όλων των παραλλαγών είναι να ακολουθούνται οι γνωστές συμβουλές για τη δημόσια υγεία. Εμβολιαστείτε, δουλέψτε από το σπίτι όπου μπορείτε και θυμηθείτε “χέρια, πρόσωπο, χώρος και καθαρός αέρας” ανά πάσα στιγμή».


--- OΙ ΠΡΩΤΕΣ ΕΙΚΟΝΕΣ ΑΠΟ ΤΟ UFO ΤΗΣ ΒΑΛΤΙΚΗΣ, ΙΟΥΝΙΟΣ 2012. ---\nΣτις 15 Ιουνίου του 2012, η ομάδα Ocean-X, κατέβηκε τελικά στον βυθό της Βαλτικής για να βρει το βυθισμένο ufo, όμως οι δύτες της ήρθαν αντιμέτωποι με κάτι άλλο πολύ παράξενο!\nΑρχικώς πίστεψαν ότι πρόκειται για ένα μεγάλο βράχο, αλλά μετά από καλύτερη παρατήρηση αντίκρισαν ένα αντικείμενο που έμοιαζε σαν ένα τεράστιο μανιτάρι 3-4 μέτρων, με στρογγυλεμένες πλευρές, τραχιές άκρες και με έναν κύκλο στη κορυφή του σχηματισμένο από πέτρες. Η μορφή του σχεδίου θύμιζε αυγό και η τοποθέτηση των πετρών έμοιαζε σαν άνοιγμα στην κορυφή του αντικειμένου, με τις πέτρες να καλύπτονται από ένα υλικό πανομοιότυπο της αιθάλης.\nΟ Stefan Hogeborn ένας από τους δύτες της Ocean-X ανέφερε: ''Στην διάρκεια της εικοσαετούς καριέρας μου στις καταδύσεις δεν έχω ξαναδεί ποτέ μου κάτι τέτοιο. Κανονικά οι πέτρες δεν καίγονται. Δεν μπορώ να εξηγήσω αυτό που είδαμε. Πήγα εκεί για να δώσω απαντήσεις στις ερωτήσεις μου, αλλά γύρισα με περισσότερες ερωτήσεις! Η διαδρομή προς το αντικείμενο μπορεί να περιγράφει ως ένας διάδρομος ή ένα κατηφορικό μονοπάτι. Κάτι ισοπέδωσε τον βυθό και στο τέλος του διαδρόμου υπάρχει το αντικείμενο.\nΑρχικώς σκεφτήκαμε πως είναι απλά μια πέτρα, αλλά αυτό είναι κάτι άλλο. Και επειδή δεν έχει αναφερθεί ποτέ στην Βαλτική ηφαιστειακή δραστηριότητα το κάνει ακόμα πιο παράξενο.''\nΑυτή την στιγμή οι επιστήμονες εξετάζουν δείγματα από το κυκλικό αντικείμενο, καθώς και πληροφορίες από την επεξεργασία των δεδομένων του σόναρ του πλοίου. Κανείς όμως δεν μας έλυσε την απορία γιατί οι φωτογραφίες που τραβήχτηκαν στο βυθό δεν μοιάζουν καθόλου με την φωτογραφία του σόναρ από πέρυσι. Μήπως, τελικά η όλη η επιχείρηση είναι απλά μια συγκάλυψη; ...και η όλη καθυστέρηση που προηγήθηκε λόγο κακών καιρικών συνθηκών ήταν απλά ένα κόλπο για να ανασυρθεί το αρχικό αντικείμενο από τις μυστικές υπηρεσίες και να τοποθετηθούν αυτά τα βράχια στη θέση του;


Αεροδρόμιο στη Σίφνο: Ρεαλισμός ή κοροϊδία; – Aigaio365\nAigaio365 > ΚΥΚΛΑΔΕΣ > ΣΙΦΝΟΣ > Αεροδρόμιο στη Σίφνο: Ρεαλισμός ή κοροϊδία;\nΑεροδρόμιο στη Σίφνο: Ρεαλισμός ή κοροϊδία;\nΑυγ 15, 2018, 2:57 ΜΜ\nΜε ένα Δελτίο Τύπου ο πρόεδρος του νεοεμφανιζόμενου συλλόγου «ΜΑΖΙ για τη Σίφνο μας» ενημέρωσε για τη συνάντηση μεταξύ του ίδιου και του επάρχου Μήλου με τον Υφυπουργό Υποδομών και Μεταφορών Νίκο Μαυραγάνη, με θέμα τη δημιουργία αεροδρομίου στη Σίφνο. Φαίνεται πως η προεκλογική σεζόν έχει ήδη ξεκινήσει για τα καλά και κάποιοι, προκειμένου να αποσπάσουν τη ψήφο μας, θα αρχίσουν (αν δεν το έχουν κάνει ήδη) να υπόσχονται τα πάντα.\nΠόσο εφικτό είναι να γίνει ένα αεροδρόμιο στη Σίφνο; Έχουν ουσιαστική βάση οι υποσχέσεις και οι εξαγγελίες που ακούμε εδώ και χρόνια ή είναι ακόμα ένα ψηφοθηρικό τέχνασμα; Διαβάζοντας το χθεσινό πανηγυρικό Δελτίο Τύπου, το οποίο έχει ξεκάθαρες πολιτικές προεκτάσεις, δημιουργούνται οι εξής σκέψεις και απορίες:\n• Το αεροδρόμιο στην Πάρο υλοποιήθηκε μετά από συνεργασία του κράτους με ιδιωτική αεροπορική εταιρεία, διότι αποτελεί ένα έργο από το οποίο βγαίνουν κερδισμένοι και οι δύο. Το κράτος εξοικονομεί τα χρήματα που έδινε για τις επιδοτήσεις (περίπου 4 εκατ. ευρώ τον χρόνο) και η ιδιωτική εταιρεία κόβει περισσότερα εισιτήρια προς έναν παγκοσμίου ενδιαφέροντος προορισμό.\nΈστω ότι γίνεται αεροδρόμιο στη Σίφνο. Ποιος θα το χρησιμοποιεί; Ποια αεροπορική εταιρεία θα ενδιαφερθεί να κάνει το δρομολόγιο Σπάτα – Σίφνος, όταν υπάρχουν ταχύπλοα που κάνουν το Πειραιάς – Σίφνος σε δύο ώρες; Εκτός αν μιλάμε για πτήσεις μόνο από μακρινούς ή διεθνείς προορισμούς, οπότε αλλάζουν τα δεδομένα, διότι θα χρειαστεί μεγαλύτερος αεροδιάδρομος και άλλες υποδομές.\nΠοια εταιρεία θα μπει στη διαδικασία να προσγειώνεται στη Σίφνο και στη συνέχεια να κάνει δεκάλεπτες πτήσεις προς Μήλο, Πάρο ή Νάξο;\nΠοια αεροπορική εταιρεία θα βάλει στο πρόγραμμα της πτήσεις τον χειμώνα προς Σίφνο, την ώρα που οι ακτοπλοϊκές εταιρείες κρίνουν ασύμφορο να δρομολογήσουν ταχύπλοο έστω και για μια φορά την εβδομάδα;\n• Εκτός του ότι θα πρέπει να βρεθεί η κατάλληλη περιοχή, η οποία θα επιτρέπει την εύκολη προσέγγιση των αεροσκαφών, θα πρέπει να να υλοποιηθούν πολυδάπανες, δύσκολες και χρονοβόρες χωματουργικές εργασίες σε όλη την ευρύτερη περιοχή, ώστε να ικανοποιηθούν οι απαραίτητες προδιαγραφές (εξασφάλιση του πεδίου ελιγμών, ζώνες προσγείωσης και απογείωσης, ζώνη ασφαλείας, μεταβατικές επιφάνειες, κλπ).\n• Θα πρέπει να γίνει μια λεπτομερής Μελέτη Περιβαλλοντικών Επιπτώσεων. Πόσο θα επηρεαστεί το οικοσύστημα από το έργο; (Για παράδειγμα η αντίστοιχη μελέτη για το αεροδρόμιο του Καστελλίου στην Κρήτη προβλέπει ότι η βροχή στην περιοχή θα μετατραπεί σε όξινη, δημιουργώντας πολλά προβλήματα στις καλλιέργειες). Ποιο θα είναι το περιβαλλοντικό αποτύπωμα των ρύπων; Πόσο θα επηρεάσει ο θόρυβος;\n• Πόσο νερό θα απαιτείται για τις ανάγκες του αεροδρομίου; Μπορεί η Σίφνος με τις ισχύουσες υποδομές να αντέξει και αυτό το βάρος; Που θα καταλήγουν τα λύματα, σε ένα νησί το οποίο δεν έχει ακόμα αποχέτευση στους κεντρικούς οικισμούς;\n• Αεροδρόμιο δεν είναι μόνο ένας διάδρομος. Θα πρέπει να δημιουργηθούν κτίρια, χώροι αναμονής και νέος σύγχρονος δρόμος, ο οποίος θα εξυπηρετεί τα ΙΧ, τα λεωφορεία, τα πούλμαν και τα βυτία καυσίμων. Θα πρέπει να υπάρχει χειμώνα – καλοκαίρι επαρκής συγκοινωνία, η οποία θα συνδέει το αεροδρόμιο με τα υπόλοιπα χωριά, ενώ θα πρέπει να δημιουργηθεί και χώρος πάρκινγκ.\nΑυτές είναι κάποιες πρώτες σκέψεις για τις δυσκολίες που έχει ένα τέτοιο εγχείρημα. Κάποιος ειδικός επί του θέματος θα μπορούσε εύκολα να προσθέσει περισσότερα μικρά ή μεγάλα ζητήματα.\nΥποσχέσεις, κούφια λόγια και …συμφέροντα\nΣτόχος μας στο Aigaio365 είναι να προσφέρουμε στους αναγνώστες μας την πραγματική όψη των γεγονότων. Και η σκληρή πραγματικότητα με βάση τα παραπάνω, είναι ότι δεν υπάρχει ούτε μία πιθανότητα στο εκατομμύριο να γίνει τα επόμενα τέσσερα χρόνια αεροδρόμιο στη Σίφνο, όποιος και αν κερδίσει είτε τις εθνικές, είτε τις περιφερειακές, είτε τις δημοτικές εκλογές. Καταλαβαίνει ο καθένας, ότι όσοι υπόσχονται κάτι τέτοιο, είτε κοροϊδεύουν τον κόσμο, είτε δεν ξέρουν που πατούν και που βρίσκονται.\nΚαι μιας που αναφέρθηκε το παράδειγμα του αεροδρομίου στο Καστέλλι, η μελέτη για το συγκεκριμένο έργο ολοκληρώθηκε το 2004 και ο διαγωνισμός για τη δημοπράτησή του, το 2014! Για ένα έργο, για το οποίο η πιο αισιόδοξη πρόβλεψη αναφέρει ότι θα ξεκινήσουν να δουλεύουν οι μπουλντόζες το 2019. Το αεροδρόμιο της Πάρου χρειάστηκε περίπου 30 χρόνια…\nΑκόμα και αν ισχύει στο ελάχιστο αυτό που διαδίδουν εντελώς ανεπίσημα κάποιοι και το οποίο ψιθυρίζεται στα διάφορα πηγαδάκια, ότι δηλαδή τα εφοπλιστικά συμφέροντα αφενός δεν επιτρέπουν την καθημερινή ακτοπλοική σύνδεση Σίφνου – Πάρου και αφετέρου εμποδίζουν την έναρξη λειτουργίας των υδατοδρομίων, δημιουργείται το εξής ερώτημα: Θα αφήσουν αυτά τα “συμφέροντα” (αν όντως υπάρχουν) να προχωρήσει οποιοδήποτε σχέδιο για αεροδρόμιο;\nΚαι τώρα οι πολιτικοί που δεν κατάφεραν να διατηρήσουν το καραβάκι που συνέδεε τον Πλατύ Γιαλό με την Πάρο υπόσχονται ότι θα φέρουν αεροπλάνα…\nΌσο πλησιάζουν οι εκλογές, θα ακούμε όλο και περισσότερες προεκλογικές υποσχέσεις, όπως γίνεται όλα τα χρόνια τόσο σε τοπικό, όσο και σε εθνικό επίπεδο. Τελικά ούτε «λεφτά υπήρχαν» επί ΠΑΣΟΚ, ούτε ο Σαμαράς έσκισε τα μνημόνια, ούτε ο Τσίπρας τα κατήργησε με ένα νόμο και με ένα άρθρο. Σε τοπικό επίπεδο, ούτε καινούριο κέντρο υγείας έχουμε δει, ούτε καλύτερη ακτοπλοϊκή σύνδεση, ούτε ΧΥΤΑ, ούτε νέους βιολογικούς, ούτε αποχετεύσεις, ούτε βελτίωση των υποδομών.\nΕίναι καιρός να καταλάβουν όσοι ζητούν τη ψήφο μας, πως ο κόσμος έχει σιχαθεί τα μεγάλα “ΘΑ” και τα βαρύγδουπα λόγια. Μικρή σημασία έχει αν κάποιοι προσπάθησαν όντως να υλοποιήσουν τις μεγάλες υποσχέσεις τους ή αν απλά έλεγαν ψέματα. Η πολιτική είναι η τέχνη του εφικτού και πάνω σε αυτό θα πρέπει να στηρίζονται όλες οι προεκλογικές εξαγγελίες.\nΤο ρεαλιστικό σχέδιο – Ποιοι πρέπει να είναι οι στόχοι του δήμου\nΑν οι άνθρωποι που χειρίζονται τις τύχες της Σίφνου ενδιαφέρονταν πραγματικά να λύσουν το πρόβλημα της συγκοινωνίας θα μπορούσαν να συνάψουν προγραμματικές συμβάσεις με τους εφοπλιστές κάνοντας χρήση του ν. 2932/2001 του υπουργείου Ναυτιλίας. Με βάση αυτόν, η Τοπική Αυτοδιοίκηση θα μπορούσε να έρθει σε συμφωνία με κάποια ακτοπλοϊκή εταιρεία, εκταμιεύοντας ένα ποσό για να καλύψει ενδεχόμενη ζημιά, ώστε να πυκνώσουν τα χειμερινά δρομολόγια από και προς τον Πειραιά.\nΤο ίδιο θα μπορούσε να γίνει και με το πλοίο που συνδέει τη Θεσσαλονίκη με τις Κυκλάδες και την Κρήτη. Άραγε έχει γίνει καμία τέτοια ενέργεια ή τα χρήματα μας ξοδεύονται αριστερά και δεξιά;\nΕπιπλέον, είναι σημαντικό να γίνουν και άλλες ενέργειες, ώστε να επιμηκυνθεί η τουριστική περίοδος, κάτι που θα αναγκάσει τους εφοπλιστές να δρομολογούν τα ταχύπλοα τους για περισσότερο χρονικό διάστημα.\nΤουρισμός χωρίς υποδομές δεν μπορεί να υπάρξει. Όσοι αναζητούν ψήφους θα πρέπει επιτέλους να λάβουν σοβαρά το θέμα της ύδρευσης, της διαχείρισης των λυμάτων, της αποχέτευσης, της βελτίωσης του οδικού δικτύου (πχ δρόμος στα Βρουλίδια) και όχι να τάζουν αεροπλάνα και …διαστημόπλοια.\nΌσο για το αεροδρόμιο, δεν πρέπει σε καμία περίπτωση να εγκαταλειφθεί το σχέδιο. Η επόμενη δημοτική αρχή θα πρέπει να υλοποιήσει τις απαραίτητες μελέτες (ή να επικαιροποιήσει τις ήδη υπάρχουσες), οι οποίες θα ξεκαθαρίζουν τις δυνατότητες και τις πιθανότητες για να γίνει στο μέλλον το έργο. Και φυσικά δεν θα πρέπει να είναι δέσμια από κανέναν επιχειρηματία. Αυτή είναι μια εφικτή και υλοποιήσιμη προεκλογική υπόσχεση, η οποία δεν θα κοροϊδεύει, αλλά θα σέβεται τον κόσμο. Όλα τα υπόλοιπα είναι απλά επικοινωνιακά πυροτεχνήματα και κενές υποσχέσεις. Άλλωστε “ποιος θα τις θυμάται μετά από τέσσερα χρόνια”;\nΜέχρι τότε ένα καλό τουριστικό σχέδιο, το οποίο θα εκμεταλλεύεται το διεθνές αεροδρόμιο της Πάρου δρομολογώντας ένα πλοιάριο (με βάση τον παραπάνω νόμο του υπουργείου Ναυτιλίας) και ένα πουλμανάκι είναι η πιο ρεαλιστική λύση. Το πλάνο βεβαίως περιλαμβάνει και τη σωστή τουριστική προβολή στο εξωτερικό.\nΠροηγούμενο άρθρο Οι πιο όμορφες εκκλησιές της Παναγιάς στις Κυκλάδες\nΕπόμενο άρθροΣεισμός 3,3 Ρίχτερ στην Ανάφη


Ευρωπαϊκή Ένωση δίχως Ευρωπαίους πολίτες | ΤΟ ΠΟΝΤΙΚΙ\nΑίγυπτος: Ασφαλείς όλοι οι μοναχοί και οι προσκυνητές του ελληνορθόδοξου μοναστηριού - Τηλεφωνική επικοινωνία Αμανατίδη με τον αρχιεπίσκοπο Σινά\nΟ ISIS πίσω από την επίθεση στο Σινά\n19.4.2017 / ΞΕΝΟΦΩΝ Α. ΜΠΡΟΥΝΤΖAΚΗΣ\nΕυρωπαϊκή Ένωση δίχως Ευρωπαίους πολίτες\nΤα οράματα αποκτούν αξία και λόγο ύπαρξης όταν υλοποιούνται σε συνθήκες πραγματικότητας, με βασικό γνώμονα την ανθρώπινη φύση, και άρα ό,τι απορρέει από αυτήν είναι ατελές. Αφού ξεκαθαρίσουμε ότι τα οράματα δεν διαθέτουν αποκλειστικούς αντιπροσώπους ούτε αποτελούν πλεονέκτημα καλών προθέσεων εκ μέρους ιδεολογιών που τα επικαλούνται κυρίως για να τα καταστρατηγούν, δεν οικοδομούν και κυρίως δεν υπόσχονται τέλειες κι αψεγάδιαστες κοινωνίες αλλά όσο το δυνατόν πληρέστερες.\nΤο ευρωπαϊκό εγχείρημα, που απαιτούσε ταυτόχρονα και τη σταδιακή ανάπτυξη κοινών πολιτικών, ήρθε εξ αρχής αντιμέτωπο με ένα σοβαρότατο και δυσεπίλυτο πρόβλημα καθώς δημιουργείτο μια Ευρωπαϊκή Ένωση συνεργασιών από την οποία έλειπαν οι Ευρωπαίοι πολίτες. Με δυο λόγια, η Ευρώπη ως κοινότητα άρχισε να χτίζεται ανάποδα, από τα πάνω προς τα κάτω, έτσι ώστε η θεμελίωσή της να είναι αμφίρροπη. Βέβαια, η πολυεθνική αυτή συνεργασία δεν ήταν δυνατόν να επιτευχθεί με συνθήκες αλλά όφειλε να αντιμετωπιστεί σαν μια συνεχώς εξελισσόμενη διαδικασία η οποία δεν έχει προδιαγεγραμμένο τέλος.\nΈνα από τα μεγαλύτερα εμπόδια στις προκλήσεις που καλείται να επιλύσει Ευρώπη είναι οι εθνικές συνειδήσεις, τα εθνικά ακροατήρια, οι εθνικές πολιτικές που εφαρμόζουν οι εκάστοτε κυβερνήσεις προκειμένου να υπερασπιστούν το εθνικό τους συμφέρον. Η πρόκληση είναι μεγάλη και τα ενδεχόμενα αποτελέσματα μιας παρόμοιας υπερεθνικής πολιτικής εξαιρετικά αμφίβολα. Απαιτείται ιδιαίτερη πολιτική γενναιότητα ώστε οι εθνικές κυβερνήσεις να πείσουν τα αντίστοιχα ακροατήριά τους να υπερβούν τα όριά τους, και ο Γερμανός, ο Γάλλος ή ο Έλληνας πολίτης, για παράδειγμα, να σκέφτονται σαν Ευρωπαίοι πολίτες.\nΤα εθνικά κράτη συνεπώς αποτελούν ένα ισχυρότατο ανάχωμα για την ευρωπαϊκή ολοκλήρωση. Αυτό έγινε φανερό ιδιαίτερα από το 2008, όταν ξέσπασε η κρίση χρέους στις ΗΠΑ και βρήκε την Ευρώπη πραγματικά απροετοίμαστη, με συνέπεια να δημιουργηθεί ένα κύμα μαζικής αμφισβήτησής της που υποκινήθηκε εντόνως από τον ακροδεξιό εθνικολαϊκισμό και την αριστερή αριβίστικη ρητορεία. Καθώς δεν είχε προβλεφθεί κάτι παρόμοιο, τα ευρωπαϊκά χρηματοπιστωτικά συστήματα δεν μπορούσαν να λειτουργήσουν – απουσία κάθε αμυντικού μηχανισμού – σταθεροποιητικά. Ταυτόχρονα, η Ευρώπη βρέθηκε αντιμέτωπη με την εξίσου σημαντική κρίση του προσφυγικού. Ανθρωπιστική, οικονομική κρίση και προσφυγικό δεν αντιμετωπίστηκαν μέσα από μιαν ενιαία ευρωπαϊκή πολιτική, πράγμα που δίχασε τους ευρωπαϊκούς λαούς και ανέδειξε μιαν ανήμπορη Ευρώπη, δημιουργώντας ένα σημαντικό ρεύμα ευρωσκεπτικισμού σ’ ολόκληρη την ήπειρο. Σαν επιστέγασμα όλων αυτών των συνεπειών και με την έκδηλη ανικανότητα χειρισμών των Ευρωπαίων ηγετών, ήρθε και το Brexit.\nΠαρά ταύτα, η γενικευμένη αμφισβήτηση της Ευρώπης φαίνεται να έφτασε στα όριά της και να μην είναι ικανή να τινάξει στο αέρα μιαν Ένωση με σημαντικά επιτεύγματα και σημαντικότερη ακόμα προοπτική.\nΚρίσεις του παρελθόντος\nΝα τονίσουμε ότι από την επίσημη ίδρυσή της, η Ε.Ε. δεν έρχεται για πρώτη φορά αντιμέτωπη με σοβαρά προβλήματα. Στο παρελθόν, η πορεία για την υλοποίηση της «ευρωπαϊκής ιδέας» ήρθε αντιμέτωπη με την απόρριψη του σχεδίου αμυντικής Κοινότητας. Θυμίζουμε εν τάχει ότι επιδίωξη του σχεδίου ήταν ο σχηματισμός μίας πανευρωπαϊκής αμυντικής δύναμης, ως εναλλακτικού σχεδίου στην πρόταση προσχώρησης της Γερμανίας στο ΝΑΤΟ, η οποία απέβλεπε στην αξιοποίηση του όποιου στρατιωτικού δυναμικού της Γερμανίας σε περίπτωση σύγκρουσης με το σοβιετικό μπλοκ. Η πρόταση του σχεδίου ήταν γαλλική, ωστόσο, καταψηφίστηκε από την Εθνοσυνέλευση της Γαλλίας. Κατόπιν, τα κράτη-μέλη της ΕΟΚ αναζήτησαν μία κοινή εξωτερική ευρωπαϊκή πολιτική μέσω των σχεδίων Fouchet (1959-1962) που υποστήριζε και ο Σαρλ ντε Γκολ, σχέδια τα οποία επίσης απέτυχαν.\nΗ κοινή εξωτερική ευρωπαϊκή πολιτική εδραιώθηκε τελικά με την Ευρωπαϊκή Πολιτική Συνεργασία (ΕΠΣ, 1970), η οποία αποτέλεσε πρόγονο της Κοινής Εξωτερικής Πολιτικής και Πολιτικής Ασφάλειας (ΚΕΠΠΑ, 1992). Σήμερα, η Ευρωπαϊκή Ένωση, το ΝΑΤΟ και παλαιότερα η Δυτική Ευρωπαϊκή Ένωση, πραγματοποιούν ορισμένους στόχους της ΕΑΚ (Ευρωπαϊκή Αμυντική Κοινότητα) αλλά σε πολύ περιορισμένο βαθμό, αδυνατώντας να προσεγγίσουν τον υπερεθνικό στρατιωτικό έλεγχο που επιδίωκε η δημιουργία της ΕΑΚ. Σοβαρή ένταση δημιουργήθηκε με την πρόταση της Ευρωπαϊκής Επιτροπής ώστε να αποκτήσει η Κοινότητα δικό της μηχανισμό για την άντληση πόρων. Η διαφωνία μεταξύ του Ντε Γκολ και της Ευρωπαϊκής Επιτροπής έφτασε στα άκρα και έμεινε γνωστή ως η κρίση της «άδειας καρέκλας». Η λύση στην κρίση της «άδειας καρέκλας» ήρθε το 1969 με την παραίτηση του Ντε Γκολ και την άνοδο στην εξουσία του Ζωρζ Πομπιντού, οπότε και συμφωνήθηκε στη Χάγη η άντληση πόρων για την Ευρωπαϊκή Κοινότητα, καθιερώνοντας έτσι τον προϋπολογισμό της ΕΟΚ.\nΣοβαρές διαφωνίες και κλυδωνισμοί υπήρξαν σε ζητήματα σχετικά με τη νομισματική ενοποίηση, όπως και με τη γερμανική επανένωση, αλλά και με τους ανταγωνισμούς εντός της ζώνης του ευρώ. Από την άλλη, θα ήταν παραλογισμός και εκτός πραγματικότητας, ένα παρόμοιο, ιστορικών διαστάσεων εγχείρημα να μην αντιμετωπίζει δυσκολίες και να μη βρίσκεται αντιμέτωπο με απρόβλεπτες εξελίξεις και καταστάσεις.\nΚρίσεις του παρόντος\nΣτην παρούσα φάση η Ε.Ε. καλείται να αντιμετωπίσει το Brexit και τις σχέσεις της με τη Μεγάλη Βρετανία. Πρόκειται για μιαν υπόθεση εν εξελίξει. Επίσης, μεγάλο πρόβλημα αποτελεί η αντιμετώπιση του προσφυγικού η οποία διχάζει έντονα τις χώρες-μέλη με εκ διαμέτρου αντίθετες απόψεις. Ακόμα, στη σημερινή Ευρώπη εκκρεμούν δυο σοβαρές εκλογικές αναμετρήσεις, ενώ έχουν ήδη αποφευχθεί πιθανά προβλήματα μετά τις πρόσφατες εκλογές στην Ολλανδία. Μέσα σ’ αυτό το ασφυκτικό περιβάλλον, η Ε.Ε. καλείται να επανεξετάσει τις σχέσεις της με την Τουρκία του Ερντογάν και κυρίως με την Αμερική του Ντόναλντ Τραμπ.\nΓια όλες αυτές οι εξελίξεις είναι φανερό ότι απαιτούνται γενναίες αποφάσεις και νέοι σχεδιασμοί. Άρα, το πιθανότερο είναι να βρισκόμαστε μπροστά σε μιαν Ευρώπη που δεν μπορεί να λειτουργήσει έτσι όπως λειτουργούσε ώς σήμερα. Η Ένωση βρίσκεται αντιμέτωπη με τον ίδιο της τον τρόπο λειτουργίας, με το πώς δηλαδή θα επιλέξει να συνεχίσει την πορεία της προκειμένου να διασφαλίσει την ενότητά της και τις κατακτήσεις της, μπροστά στις προκλήσεις που αντιμετωπίζει. Το στοίχημα είναι ιστορικών διαστάσεων και κανείς δεν πρέπει αυτήν την κρίσιμη στιγμή να δει το δέντρο και να αγνοήσει το δάσος.


Δημοσιεύτηκε στις Πέμπτη, 21 Ιουνίου 2018 21:30\nΔημοσιεύτηκε στις Πέμπτη, 21 Ιουνίου 2018 09:00\nΔημοσιεύτηκε στις Παρασκευή, 15 Ιουνίου 2018 17:20\nΤην Κυριακή 17 Ιουνίου λήγει η προθεσμία ηλεκτρονικής υποβολής αιτήσεων για το φετινό πρόγραμμα κοινωνικού τουρισμού του Ο.Α.Ε.Δ. Και όπως όλα δείχνουν στη όλο και πιο φτωχοποιημένη Ελλάδα, οι αιτήσεις εκείνων που εύχονται να καταφέρουν να κάνουν φτηνές, επιδοτούμενες διακοπές, θα ξεπεράσουν τις 250.000.\nΔημοσιεύτηκε στις Δευτέρα, 11 Ιουνίου 2018 21:30\nΗ "φωτιά" στα καύσιμα επεκτείνεται και στα διόδια, καθιστώντας όλο και πιο απαγορευτικές τις μετακινήσεις των Ελλήνων. Το πιο πρόσφατο χαστούκι στην υπνωτισμένη και καταληστευμένη ελληνική κοινωνία έρχεται από την αύξηση της χρέωσης ανά χιλιόμετρο, εκτοξεύοντας το κόστος των μετακινήσεων ακόμη και κατά 150%.\nΤο κινητό τρώει τη ζωή...\nΔημοσιεύτηκε στις Δευτέρα, 11 Ιουνίου 2018 17:20\nΠριν από δυόμισι-τρεις δεκαετίες δεν υπήρχε ούτε ως ιδέα στις ζωές μας. Κι όμως, σήμερα καθένας ξοδεύει δύο μήνες ετησίως ασχολούμενος με το κινητό του! Τα στοιχεία που συλλέχθηκαν και παρατίθενται παρακάτω είναι πραγματικά εκπληκτικά, ίσως και απογοητευτικά…\nΕθνική υπερηφάνεια: Διπλασιάστηκε ο ελληνόκτητος στόλος στα χρόνια της κρίσης\nΕυρώπη, 21ος αιώνας\nΟι Έλληνες πληρώνουν πλέον με 16,3 εκατομμύρια κάρτες\nΤι ισχύει για την εργασία κατά τη Δευτέρα του Αγίου Πνεύματος


Ο Πρωτόκλητος: Σάββατο του Λαζάρου\nΣΕΒ. ΕΠΙΣΚΟΠΟΥ ΑΜΑΘΟΥΝΤΟΣ κ. ΛΑΖΑΡΟΥ\nΤό Σαββάτο του Λαζάρου 2011, ευρισκόμενος εν Αθήναις, εώρτασε τα Ονομαστήριά του ο Σεβ. Επίσκοπος Αμαθούντος κ. ΛΑΖΑΡΟΣ (της Εκκλησίας Γ.Ο.Χ. Κύπρου). Ο Σεβασμιώτατος ιερούργησε στον Ιερό Καθεδρικό Ναό Αγίας Τριάδος Ηλιούπολης Αθηνών. Στον Όρθρο χοροστάτησε ο Μακαριώτατος Αρχιεπίσκοπος Αθηνών & πάσης Ελλάδος κ. ΝΙΚΟΛΑΟΣ, όστις κατά το τέλος της Θείας Λειτουργίας ευχήθηκε τα δέοντα στον εορτάζοντα Ιεράρχη.\nΣτο τέλος της Λειτουργίας, οι Νέες του Ιερού Ναού τραγούδησαν με τις καταπληκτικές τους φωνές τα Κάλαντα του Λαζάρου.\nΟ "Πρωτόκλητος" βρέθηκε εκεί και παραθέτει τις σχετικές φωτογραφίες καθώς και ένα μικρό βίντεο από τα Κάλαντα του Λαζάρου.


Αναβαθμίσεις για βαρούλκα, Φορεία και Γερανούς | Konecranes Hellas\nHome / Σέρβις / Εκσυγχρονισμοί / Αναβαθμίσεις για βαρούλκα, Φορεία και Γερανούς\nΑφήστε την Konecranes να αξιολογήσει τον εξοπλισμό σας και να σας προτείνει την κατάλληλη αναβάθμιση για τον εκσυγχρονισμό του.\nΤΡΟΠΟΠΟΙΗΣΕΙΣ ΚΑΙ ΕΝΙΣΧΥΣΕΙΣ ΔΟΚΩΝ\nΗ Konecranes μπορεί να αυξήσει ή να μειώσει το άνοιγμα του γερανού σας, πράγμα που μπορεί να είναι απαραίτητο κατά την κατασκευή επεκτάσεων ή την προσαρμογή ενός μεταχειρισμένου γερανού σε μια υπάρχουσα κατασκευή. Επιπλέον, οι κύριοι δοκοί μιας γερανιγέφυρας μπορεί να χρειαστούν επισκευή ή ενίσχυση, ειδικά στις περιπτώσεις αύξησης της ανυψωτικής ικανότητας του εξοπλισμού.\nΤΟ ΦΟΡΕΙΟ SMT\nΤο φορείο SMARTON® έχει κατασκευαστεί για βιομηχανικούς κλάδους όπου εκτελούνται βαριές εργασίες. Ο κινητήρας, το κιβώτιο ταχυτήτων και η μονάδα ελέγχου σχεδιάζονται και κατασκευάζονται εσωτερικά, γεγονός που εξασφαλίζει εξαιρετική ανυψωτική απόδοση και μεγάλη διάρκεια ζωής. Οι κινητήρες διαθέτουν ενσωματωμένα φρένα, τα οποία υποστηρίζουν τη σωστή ευθυγράμμιση του μηχανήματος.\nΠΡΟΣΤΑΤΕΥΤΙΚΑ ΓΙΑ ΓΕΡΑΝΟΓΕΦΥΡΕΣ\nΠροστατεύστε το γερανό και το κτίριό σας τοποθετώντας ένα προστατευτικό με ελατήρια, ένα υδραυλικό προστατευτικό ή ένα προστατευτικό από καουτσούκ που πληροί τις απαιτήσεις του Οργανισμού για την ασφάλεια και την υγεία στην εργασία (OSHA).\nΑυξήστε την ασφάλεια προσθέτοντας ή ανακαινίζοντας τους διαδρόμους συντήρησης και τα κιγκλιδώματα.\nΔΙΑΤΑΞΕΙΣ ΡΑΓΩΝ ΚΑΙ ΤΡΟΧΩΝ\nΤα αντιτριβικά ρουλεμάν σάς βοηθάνε να ανταποκριθείτε στις αυξημένες απαιτήσεις παραγωγικότητας. Οι τροχιές υψηλών προδιαγραφών της Konecranes έχουν σχεδιαστεί έτσι ώστε να παρατείνουν τη διάρκεια ζωής των τροχών και να βελτιώνουν τη μετακίνηση του γερανού.\nΜπορείτε να κάνετε γενική επισκευή ή και να αντικαταστήσετε πλήρως το μειωτήρα, προκειμένου να ανταποκρίνεται στο περιβάλλον λειτουργίας ή να αυξήσετε την ανυψωτική του ικανότητα, εάν είναι απαραίτητο. Τα βασικά εξαρτήματα, π.χ. οι άξονες, τα ρουλεμάν και τα γρανάζια, μπορούν να περάσουν από κατεργασία ακριβείας και θερμική επεξεργασία ώστε να εξασφαλιστεί μεγάλη διάρκεια ζωής.\nΑΥΤΟΜΑΤΑ ΡΥΘΜΙΖΟΜΕΝΑ ΚΑΙ ΕΥΘΥΓΡΑΜΜΙΖΟΜΕΝΑ ΦΡΕΝΑ\nΠεριορίστε τις απαιτήσεις συντήρησης αντισταθμίζοντας αυτόματα την εσωτερική φθορά. Διατίθενται σετ ελατηρίων DC AISE και τακάκια ηλεκτρικής αποδέσμευσης ή τακάκια που ενεργοποιούνται μέσω παλμού εναλλασσόμενου ρεύματος.\nΦΡΕΝΑ ΓΙΑ ΓΕΡΑΝΟΓΕΦΥΡΕΣ\nΣτις περιπτώσεις που χρησιμοποιούνται φρένα για γερανογέφυρες - κατά κανόνα στους γερανούς που λειτουργούν με συνεχές ρεύμα - μπορείτε να επιλέξετε εάν θα χειρίζεστε αυτά τα φρένα από την καμπίνα χειρισμού ή μέσω τηλεχειρισμού. Τα εξαρτήματα που μπορούν να ανακατασκευαστούν ή να αντικατασταθούν είναι τα ηλεκτρικά και υδραυλικά δισκόφρενα, τα σετ ελατηρίων DC, οι δίσκοι και οι μηχανισμοί αποδέσμευσης.\nΗ Konecranes διαθέτει αποθέματα μπαστεκών σε μεγάλη ποικιλία μεγεθών και διαμορφώσεων, καθώς και συνηθισμένα εξαρτήματα που φθείρονται συχνά, όπως γάντζους, σκελετούς, περόνες, τροχαλίες, ρουλεμάν και διακόπτες (γλώσσες) ασφάλειες.


MEDISPIN: «Νόρμαν Ατλάντικ»: Έφυγε από την Πάτρα υπερφορτωμένο με 200 οχήματα - Πολλοί Πατρινοί στο πλοίο\nΠοιοι Πατρινοί είναι μέσα στο φλεγόμενο πλοίο (dete.gr)\nΩρες αγωνίας για συγγενείς Πατρινών που βρίσκονται μέσα στο πλοίο που καίγεται ανοιχτά της Κέρκυρας. Πριν από μία εβδομάδα έπιασε δουλειά στο Norman Atlantic ο 33χρονος Νώντας Βακρόπουλος πατέρας ενός παιδιού που εργάζεται συνολικά δέκα χρόνια στα καράβια. Ο πατέρας του Παναγιώτης Βακρόπουλος ζει από τα ξημερώματα ώρες αγωνίας. Προσπαθεί να επικοινωνήσει με το παιδί του αλλά δεν τα έχει καταφέρει. Μίλησε στον Κωνσταντίνο Φλαμή για τον Antenna και το Lepanto TV και περιέγραψε με συγκλονιστικό τρόπο την αγωνία που ζει ο ίδιος, η σύζυγός του αλλά και η νύφη του. "Ελπίζω να πάνε όλα καλά" είπε προσπαθώντας ταυτόχρονα να συγκρατήσει τα δάκρυά του. Από το πρωί είναι "καρφωμένος" στην τηλεόραση. Δεν έχει κανέναν άλλο τρόπο να μάθει έστω και μία πληροφορία για το παιδί του.\nKαι οικογένεια καθηγητή από την Πάτρα στο πλοίο\n"Φίλε χανόμαστε" .Αυτό είναι το μήνυμα που έλαβε στο κινητό του Ο Πατρινός πνευμονολόγος Σάκης Παπαλεξάτος, από τον καθηγητή μαιευτικής του ΠΓΝΠ Γιώργο Αντωνάκη, ο οποίος βρίσκεται στο φλεγόμενο πλοίο μαζί με τη γυναίκα του και τα δύο παιδιά του. Όπως είπε ο κ. Παπαλεξάτος σχεδίαζε και ο ίδιος να ταξιδέψει μαζί με τον καθηγητή και την οικογένειά του, ωστόσο τελικά άλλαξε γνώμη. Η επικοινωνία των δύο ανδρών έγινε γύρω στις 11.30 το πρωί.\nΚαι άλλοι γιατροι\nΕπίσης στο πλοίο βρίσκεται η Πατρινή γιατρός μικροβιολόγος Βάσω Κατσαρού με τον σύζυγό της-επίσης γνωστό γιατρό κυτταρολόγο, τον Κώστα Γιαννόπουλο, και την μοναχοκόρη τους\nΚαι εννέα οδηγοί νταλικών\nΕννέα νταλίκες γνωστής εταιρείας από την Πάτρα βρίσκονται μέσα στο καράβι που φλέγεται. Οι υπέθυνοι της εταιρείας βρισκονται συνεχώς σε επικοινωνία με τις αρχές αφού σε περίπτωση ολικής καταστροφής η ζημιά ανέρχεται σε 2 εκατομμύρια ευρώ. Πρωτίστως όμως ενδιαφέρονται για τους 9 οδηγούς τους με τους οποίους βρίσκονται σε επικοινωνία.\nΑλλα δύο μέλη του πληρώματος από την Πάτρα\nΣτο πλοίο επιβαίνει και ο ναυτικός Μάριος Θ. πατέρας δύο παιδιών από την Πάτρα. Ωρες αγωνίας για την σύζυγο και τους άλλους συγγενείς του. Επίσης ο ναυτικός Γ.Τζ. πατέρας πέντε παιδιών από την Πάτρα.\nΜεταξύ των επιβατών σύμφωνα με πληροφορίες είναι και ο γνωστός Πατρινός δικηγόρος Χ. Μπουγιούκος.


Η εικόνα που με πληγώνει! | mononews\nΠροχτές το βράδυ έχασε τη ζωή του σε τροχαίο ένας ακόμη 45χρονος, αστυνομικός στο επάγγελμα.\nΜετά από πολλά χρόνια ενασχόλησης με τα θέματα οδικής ασφάλειας, έχω εθιστεί να παρατηρώ προσεκτικά τις εικόνες από τα σοβαρά τροχαία ατυχήματα ή δυστυχήματα σε μια αγωνιώδη προσπάθεια να δημοσιοποιήσω τις παρατηρήσεις μου, προσδοκώντας αυτές να εισακουστούν έστω κι από έναν άνθρωπο.\nΞεκινώντας με τα συλλυπητήρια μου στην οικογένεια του εκλιπόντος δανείζομαι δύο εικόνες από το ilialive.gr για να επισημάνω τα εξής: Το αυτοκίνητο ένα παλιό Hyundai Elantra έπεσε με σχετικά μικρή ταχύτητα στο πίσω μέρος απορριμματοφόρου. Τούτο συνάγεται από τη συνέπεια της σύγκρουσης. Αν παρατηρήσει κανείς προσεκτικά την καμπίνα επιβατών (σ.σ: δείτε το κόκκινο πλαίσιο που σχεδίασα) αυτή είναι σχεδόν άθικτη, οι πόρτες ανοίγουν χωρίς ειδικά εργαλεία. Είναι πέραν κάθε αμφιβολίας ότι υπήρχε κάτι παραπάνω από ζωτικός χώρος επιβίωσης απ’ αυτή τη σύγκρουση.\nΣας ζητώ τώρα να κοιτάξετε με προσοχή στην πάνω αριστερή πλευρά του εμπρόσθιου παρμπρίζ. Εκεί είναι φανερό ένα χτύπημα το οποίο πιθανολογώ με βάση την εμπειρία και τη φυσική ότι προέρχεται από το κεφάλι του εκλιπόντος. Χτύπησε εκεί γιατί δεν φορούσε ζώνη ασφαλείας που θα τον συγκρατούσε στη θέση του. Πιθανότατα αν την φορούσε, όχι μόνο να ζούσε αλλά να είχε γλυτώσει με ελαφρύ τραυματισμό. Σας παρακαλώ να το λάβετε σοβαρά υπόψη σας αυτό.


Κοντινή και ευρεία θέα του πλησιέστερου ζεύγους υπερμεγέθων μαύρων τρυπών.\nΟι επιστήμονες ανακάλυψαν ένα ζευγάρι από τα πιο ισχυρά τέρατα που γνωρίζει ο άνθρωπος και αυτό το καταστροφικό δίδυμο είναι πιο κοντά στον πλανήτη μας από ποτέ.\nΕυτυχώς, οι υπερμεγέθεις μαύρες τρύπες που ανακαλύφθηκαν από αστρονόμους χρησιμοποιώντας το Πολύ Μεγάλο Τηλεσκόπιο στη Χιλή είναι ακόμα 89 εκατομμύρια έτη φωτός μακριά μας στον γαλαξία NGC 7727. Το υπόλοιπο της ύπαρξής μας χωρίς να παραμένουμε σε εγρήγορση για την πιθανότητα να έρθει αυτή η τρομερή ομάδα να καταπιούμε όλα όσα ξέραμε Απόλυτα.\nΌμως, ενώ είναι μια άνετη απόσταση, είναι πολύ πιο κοντά στο προηγούμενο ρεκόρ για ένα ζευγάρι υπερμεγέθων μαύρων τρυπών, το οποίο απέχει 470 εκατομμύρια έτη φωτός μακριά.\nΗ Karina Vogel, αστρονόμος στο Αστεροσκοπείο του Στρασβούργου στη Γαλλία, Εξηγεί σε δήλωση Ότι αυτό το ταραχώδες ζεύγος σχηματίζεται όταν συγχωνεύονται τεράστιοι γαλαξίες και μια υπερμεγέθης μαύρη τρύπα στο κέντρο τους δημιουργεί μια διαδρομή σύγκρουσης.\n«Είναι η πρώτη φορά που βρίσκουμε δύο υπερμεγέθεις μαύρες τρύπες τόσο κοντά μεταξύ τους, λιγότερο από τη μισή απόσταση μεταξύ του προηγούμενου κατόχου του ρεκόρ».\nΑυτός ο διαχωρισμός είναι μεγαλύτερος από όσο φαίνεται, ωστόσο, σε απόσταση 1.600 ετών φωτός μακριά.\nΟ Vogel είναι επίσης ο κύριος συγγραφέας του A χαρτί Αναφέρει λεπτομερώς τη νέα ανακάλυψη, η οποία δημοσιεύτηκε διαδικτυακά την Τρίτη στο Journal of Astronomy and Astrophysics.\nΕίναι αξιοσημείωτο ότι όταν οι δύο ήδη υπερμεγέθεις μαύρες τρύπες τελικά συγκρούονται, θα δημιουργήσει ένα ακόμη μεγαλύτερο κενό εφιάλτη.\nΟ συν-συγγραφέας Holger Baumgardt του Πανεπιστημίου του Κουίνσλαντ στην Αυστραλία προσθέτει: «Ο μικρός διαχωρισμός και η ταχύτητα των μαύρων οπών υποδηλώνουν ότι θα συγχωνευθούν σε μια ενιαία μαύρη τρύπα τέρας, ίσως μέσα στα επόμενα 250 εκατομμύρια χρόνια».\nΟι ερευνητές λένε ότι αναμένουν τώρα να βρουν περισσότερο από αυτόν τον κοσμικό γίγαντα στο βαθύ διάστημα.\n“Η ανακάλυψή μας υποδηλώνει ότι μπορεί να υπάρχουν πολλά υπολείμματα γαλαξιακών συγχωνεύσεων και μπορεί να περιέχουν πολλές κρυμμένες υπερμεγέθεις μαύρες τρύπες που ακόμα περιμένουν να βρεθούν”, λέει ο Vogel. «Ο συνολικός αριθμός των γνωστών υπερμεγέθων μαύρων τρυπών στο τοπικό σύμπαν θα μπορούσε να αυξηθεί κατά 30%.\nΜερικοί μπορεί να είναι πιο κοντά στη Γη, κάτι που είναι εντάξει, αρκεί να μετρήσουμε την απόσταση σε εκατομμύρια έτη φωτός.


Συνέντευξη στο site Theatrikaprogrammata.gr\n«Το θέατρο γεννάει και γεννιέται μέσα από την ομαδικότητα». http://www.theatrikaprogrammata.gr\nΟ Ακίνδυνος Γκίκας είναι ένας καλλιτέχνης ιδιαίτερα αγαπητός από τους συναδέλφους του και από το θεατρόφιλο κοινό. Και όχι τυχαία. Ηθοποιός, σκηνοθέτης, δάσκαλος, υπηρετεί το θέατρο με πίστη, ταλέντο, αγάπη και προσήλωση, από τις σπουδές του στη δραματική σχολή του Εθνικού Θεάτρου μέχρι και σήμερα. Εκφραστικός, γλυκός, με φωνή ζεστή και μεστή διατηρεί τον παιδικό ενθουσιασμό και τη νεανική του ματιά και μας χαρίζει φέτος δύο μοναδικές παραστάσεις : “Ο ουρανός πάνω από την πόλη” στο Cartel και «Η Κούκλα που είχε δύο μαμάδες» στο 104.\nΑκίνδυνε μεγάλωσες κυριολεκτικά μέσα στο θέατρο…\nΜε έφερε στον κόσμο ένας πατέρας που αγάπησε και μετουσίωσε την τέχνη ως ζωή! Ηθοποιός, ζωγράφος, συγγραφέας, ποιητής, φίλος, σύντροφος, μα πάνω απ όλα ΠΑΤΕΡΑΣ.\nΟ Νικηφόρος Γκίκας, ο μπαμπάς μου, αποτύπωσε μέσα μου ανεξίτηλα, στα ελάχιστα χρόνια που μπόρεσα να τον έχω δίπλα μου, τις άξιες του πράττειν και του διαλόγου. Με εφοδίασε με εικόνες και στιγμές που καθοδηγούν χωρίς να “επιβάλουν”. Μου έμαθε να “πρωτοπορώ” ως φυσική ροή του χρόνου και όχι ως βιασμό μιας μέρας…\nΜε μεγάλωνε μακριά αλλά και μέσα στο θέατρο, με έβαλε να συναναστραφώ με “μεγαλύτερα παιδιά” που εξέπεμπαν στα παιδικά μου μάτια ένα “χαμογελαστό φως”! Κουν, Διαμαντόπουλος, Λαζάνης, Μιχαηλίδης, Κουγιουμτζής, Λυμπεροπούλου, Αρμένης, Ευαγγελάτος, Τασοπούλου, Βογιατζής, Πιατάς, Αξελός, Μητρούσης, Λογοθέτης, Καστανάς, Καρακατσάνης, Πέππας, ο παιδικός μου αδερφός ο Κώστας ο Μπάσης, Λούλου, Αβδελιώδης, Χατζησάββας και πολύ άλλοι μου χάρισαν αυτό το χαμόγελο, σκύβοντας στο ύψος ενός παιδιού. Με αρκετούς από αυτούς τα έφερε έτσι ο χρόνος να “παίξουμε” και πάνω στο σανίδι!\nΟ Νικηφόρος έφυγε στα 35 του, εκεί κοντά στην αλλαγή της μέρας. Τον πήρε το “ρεύμα” Μάιο του 1977 κι εγώ ξέμεινα στα 11…\nΠοια είναι η πρώτη σου μνήμη;\nΝα κάνω κούνια! Θυμάμαι μια αυτοσχέδια κούνια, στο πατρικό μας σπίτι στην Μυτιλήνη, τον αέρα να μου κλείνει τα μάτια, το γαλάζιο του ουρανού με μερικά ορφανά μικρά σύννεφα και ένα ξεκαρδιστικό παιδικό γέλιο!\nΦέτος σκηνοθετείς και παίζεις με τη θεατρική ομάδα “‘Θα δούμε” στην παράσταση “Ο ουρανός πάνω από την πόλη” στο Cartel, μία θεατρική παράσταση εμπνευσμένη από το κινηματογραφικό σενάριο της ταινίας “Wings of desire” (Τα φτερά του έρωτα). Πώς προέκυψε η ιδέα του συγκεκριμένου έργου και η υλοποίησή της παράστασης;\nΗ ιδέα γεννήθηκε το 1987 όταν πρωτοείδα την κινηματογραφική ταινία. Πράξη θα γινόταν το 1999, μετά την σκηνοθεσία του “Δράκουλα- μια συμφωνία στην κόλαση” του Ιάκωβου Δρόσου που είχα ανεβάσει με την θεατρική ομάδα ΚΡΑΜΑ στο Studio Ιλίσια. Χρειάστηκε όμως τελικά να περάσουν κοντά 30 χρόνια για να πραγματοποιηθεί.\nΚαι ήρθε σωστά η πραγματοποίηση, γιατί ο χρόνος ξέρει καλύτερα από εμάς το “πότε”, για να ολοκληρωθεί, να ωριμάσει και να πάρει την τελική του μορφή ως ένα πλήρως διασκευασμένο κείμενο, αρχικά από την Λήδα Κουτεντάκη που το μετέφρασε από τα Γερμανικά και στην συνέχεια τροποποιημένο και μεταφερμένο στην Ελληνική πραγματικότητα του 2015 από την Σοφία Τσάκα.\nΤο έργο αποτυπώνει το “σήμερα” της Ελλάδας, την ανασφάλεια, την ανέχεια, τον φόβο, την φθορά, την γνώση και το μεγαλείο της!\nΔεν θα υπήρχε καλύτερη χρονική στιγμή, νομίζω, από το να ανέβει αυτό το έργο σήμερα.\nΗ υλοποίηση του πολύ δύσκολη. Ποιος τολμά, τέτοιες εποχές και χωρίς χρηματοδότη, με μια θεατρική ομάδα, να στήσει μια παράσταση με 10 ηθοποιούς και άλλους τόσους συνεργάτες πίσω από τα “φώτα”;\nΑς αφήσουμε όμως την λογική στους “υπολογιστές”…\nΣυνεργάζεσαι συχνά με ομάδες, είτε συμμετέχοντας σε αυτές , είτε δημιουργώντας τις και δίνεις πολλές ευκαιρίες σε νέους καλλιτέχνες. Πιστεύεις στη δύναμη της ομάδας και των νέων καλλιτεχνών ; Αποτελούν πηγή έμπνευσης και δημιουργίας για σένα;\nΠιστεύω και θα πιστεύω μέχρι να κλείσουν τα μάτια μου, ότι το θέατρο είναι ομαδικό άθλημα!\nΣτο ξεκίνημά μου, ως παιδί του Εθνικού Θεάτρου, άφησα την οικονομική σιγουριά της πρώτης τη τάξη, κρατικής σκηνής, για να πάω με ποσοστό, σε μια θεατρική ομάδα!\nΟ δάσκαλός μου και αντιπρόεδρος του διοικητικού συμβουλίου, εκείνη την περίοδο, στο Εθνικό Θέατρο, Ανδρέας Φιλιππίδης με θεώρησε “τρελό”, όταν του είπα μέσα στο γραφείο του, εικοσιενός μόλις χρόνων και με βλέμμα απερίγραπτης χαράς, δάσκαλε, με επέλεξε ο Γιώργος Μιχαηλίδης και με προσκάλεσε να παίξω τον Σεβαστιανό στην Τρικυμία του Σαίξπηρ στο “Ανοιχτό Θέατρο”! Δεν θα μείνω!\nΤο θέατρο γεννάει και γεννιέται μέσα από την ομαδικότητα, προχωράει και ανακαλύπτει, εκπαιδεύει! Δεν θεωρώ τα “θεάματα” που στήνονται για χάριν του “ενός” ότι αντιπροσωπεύουν το είδος που θέλω να υπηρετήσω και ως ηθοποιός αλλά και ως σκηνοθέτης…\nΣτην ομάδα δίνεις και παίρνεις και δεν εννοώ ευκαιρίες. Δεν πιστεύω σ αυτές! Ποιος άλλωστε είμαι εγώ, για να τολμήσω να ξεστομίσω ότι έδωσα στον οποιονδήποτε ευκαιρία… Όχι! Εμπιστοσύνη! Αυτό είναι η ομαδική δουλειά. Η αρχή και πεμπτουσία της εμπιστοσύνης! Για όσο αυτή αντέξει στην διάβρωση της ανθρώπινης “μικρότητας μας”…\nΚαι ναί, αν δεν εμπιστευτείς τους νέους, δεν διδαχθείς από την φρεσκάδα τους και την σύγχρονη ματιά τους συνδέοντας τους ταυτόχρονα με τον ομφάλιο λώρο αυτού που προηγήθηκε, τότε πολύ φοβάμαι, ότι η επικάλυψη της καλλιτεχνικής σου “φορμόλης” δύσκολα θα σε συντηρήσει!\nΕίναι δύσκολο να παίζεις και να σκηνοθετείς ταυτόχρονα;\nΝαι είναι! Έχω συμφωνήσει με τον εαυτό μου να μην το ξανακάνω αυτό. Στον Ουρανό το παραβίασα και ξέρω, ότι στο σύνολο μείωσα το αποτέλεσμα της ίδιας μου της δουλειάς! Έριξα όλο μου το βάρος στην σκηνοθεσία και καλά έκανα, με αποτέλεσμα, ως ηθοποιός να κάνω πρόβα και να δοκιμάζω πράγματα, μέσα στην παράσταση. Απαράδεκτο! Παραβίασα έναν από τους βασικούς μου κανόνες, σεβασμού, απέναντι στον θεατή που σε τιμά με την παρουσία του, ντύνεται, βγαίνει στον δρόμο έρχεται πληρώνει εισιτήριο και περιμένει να δει κάτι “άρτιο”. Ακόμη και αν δεν το αντιληφθεί, αισθάνομαι ότι τον έχω ξεγελάσει! Ελπίζω να μην το επαναλάβω.\nΜια άλλη μεγάλη σου αγάπη είναι το παιδικό θέατρο. «Η Κούκλα που είχε δύο μαμάδες» της ομάδας Vivido αγαπήθηκε πολύ από το κοινό και συνεχίζεται για 3η συνεχόμενη χρονιά, σε σκηνοθεσία σου, στην κεντρική σκηνή του Θεάτρου 104.\nΓεννήθηκε και πορεύεται! Η πρώτη μου σκηνοθεσία στο θέατρο, ως φοιτητής ακόμα στην σχολή του Εθνικού, ήταν μια παιδική παράσταση με συμφοιτητές μου, στον κινηματογράφο “ΑΛΕΞ” (που έχει γίνει πλέον σούπερ μάρκετ) στην Παπαδιαμαντοπούλου στα Ιλίσια. Ήταν τα “Στρουμφάκια”. Είχα φέρει, μετά από ένα ταξίδι μου στο Βέλγιο, ένα κόμικ με την “κατασκευή” της Στρουμφίτας το μεταφράσαμε από τα γαλλικά και το κάναμε παράσταση.\nΑγαπώ το παιδικό θέατρο γιατί με εκπαιδεύει να κάνω καλύτερα θέατρο για τους μεγάλους! Αν καταφέρεις να μαγέψεις τα παιδιά τότε σίγουρα μπορείς να “συνεπάρεις” τους μεγάλους!\nΠοιά πιστεύεις ότι είναι τα συστατικά μιας πετυχημένης παιδικής παράστασης;\nΗ απόλυτη αλήθεια και η απλότητα! Τα παιδιά δεν τα ξεγελάς με τερτίπια. Τους γονείς τους μπορεί, αλλά αυτά όχι! Το κακό είναι ότι τα τελευταία χρόνια έχει στηθεί μια επικερδέστατη “βιομηχανία” που λυμαίνεται τον χώρο αυτό εκμεταλλευόμενη γονείς και παιδιά, στον βωμό του χρήματος.\nΈχεις εργαστεί τόσο στο θέατρο ,όσο και στον κινηματογράφο και την τηλεόραση. Ποιό είδος τελικά προτιμάς περισσότερο;\nΠοιές δουλειές σου θυμάσαι με ιδιαίτερη αγάπη;\nΌλες! Με τα καλά τους και τα στραβά τους, σε όλες υπάρχει ένα κομμάτι του εαυτού μου! Δεν μπορώ να το “αποκληρώσω” και να το πετάξω. Από όλες τις δουλειές πήρα πράγματα. Έμαθα! Με εξέλιξαν σ αυτό που είμαι σήμερα. Καλό ή κακό, αυτό θα το κρίνουν οι άλλοι!\nΑσχολείσαι με την μεταγλώττιση πολλά χρόνια και έχεις δανείσει την φωνή σου σε πάμπολλες παιδικές σειρές, ντοκιμαντέρ, παιχνίδια κ.λπ. Έχει μάλιστα αναλάβει την σκηνοθετική επιμέλεια-προσαρμογή και το casting για πολλές κινηματογραφικές και τηλεοπτικές παραγωγές στον χώρο της μεταγλώττισης. Ποια είναι τελικά τα προσόντα που πρέπει να ‘χει ένας ηθοποιός για ν’ ασχοληθεί με τη μεταγλώττιση;\nΝα είναι ηθοποιός! Συγκεντρωμένος, ετοιμόλογος, εύστροφος, τεχνίτης, λίγο τρελός, παιδί, εύγλωττος, αθώος, τρυφερός, ευφυής… Να είναι απλά ηθοποιός!\nΤα μελλοντικά καλλιτεχνικά σου σχέδια ποια είναι;\nΗ ομάδα “ΘΑ ΔΟΥΜΕ”. Το υλικό της, τα υπέροχα πλάσματα που έχω την τιμή να αποκαλώ συναδέλφους και την απαρτίζουν! Αυτοί οι ώριμοι “οραματιστές” είναι η προτεραιότητα μου και η ανάγκη μου! Και “Ο Ουρανός πάνω από την πόλη”. Δεν έχει κλείσει αυτή η παράσταση τον κύκλο της. Έχει ακόμη μεγάλο ταξίδι να διανύσει!


Πέρασε το Ντένβερ με "τριπλό" Γιόκιτς! Προβάδισμα για τελικό το Τορόντο - videos\nNewsIT / Αθλητικα / Μπασκετ / Περασε το Ντενβερ με “τριπλο” Γιοκιτς! Προβαδισμα για τελικο το Τοροντο – videos\nΜετά από ένα συγκλονιστικό game 7, οι Ντένβερ Νάγκετς ήταν αυτοί που πανηγύρισαν την πρόκριση στην επόμενη φάση των πλέι οφ έναντι των Σαν Αντόνιο Σπερς, καθώς επικράτησαν σε ματς “θρίλερ” με σκορ 90-86.\nΟ Νίκολα Γιόκιτς ήταν για μία ακόμη φορά ο κορυφαίος για την ομάδα του, σημειώνοντας ένα ακόμη triple double, με 21 πόντους , 15 ριμπάουντ και 10 ασίστ, ενώ ο Μάρεϊ είχε 25 πόντους και το καλάθι που “καθάρισε” το ματς, δευτερόλεπτα πριν το τέλος.\nΜε τον Καουί Λέοναρντ να είναι φανταστικός με 45 πόντους και 11 ριμπάουντ, οι Τορόντο Ράπτορς νίκησαν με 108-95 των Φιλαδέλφια Σίξερς και έκαναν το 1-0 στα ημιτελικά της Ανατολής, παίρνοντας το προβάδισμα για τους τελικούς στο NBA.\nΚατηγορίες Αθλητικά,Μπάσκετ Ετικέτες ΝΒΑ,ΝΤΕΝΒΕΡ,ΤΟΡΟΝΤΟ Πλοήγηση άρθρων


Διεθνής Αμνηστία: Να διερευνηθεί η καταγγελία για ξεγύμνωμα και βασανιστήρια από τα ΜΑΤ στα Εξάρχεια | ΤΟ ΠΟΝΤΙΚΙ\nΝα διερευνηθεί αμέσως με αμερόληπτο και διαφανή τρόπο η καταγγελία για εξευτελιστική συμπεριφορά και βασανιστήρια σε μέλος του Ρουβίκωνα στα Εξάρχεια ζητά η Διεθνής Αμνηστία.\nΗ Οργάνωση κάνει λόγο για συστηματική αστυνομική βία και αυθαιρεσία, καθώς και για «παράλειψη των ελληνικών αρχών να διασφαλίσουν ότι η αστυνομία σέβεται και προστατεύει τα ανθρώπινα δικαιώματα και δρα βάσει διεθνούς δικαίου».\nΞεκαθαρίζει δε ότι θα παρακολουθήσει τη δίκη του καταγγέλλοντος Λάμπρου Γούλα που ξεκινάει την Τετάρτη 20 Νοεμβρίου στην Ευελπίδων.\n«Η συγκεκριμένη επώνυμη και πολύ σοβαρή καταγγελία ξυλοδαρμού και βασανιστηρίων πρέπει να διερευνηθεί αμέσως, με αμερόληπτο και διαφανή τρόπο. Καλούμε την ελληνική αστυνομία να διεξάγει την αρμόδια διαδικασία για τη διερεύνηση τέτοιων επώνυμων καταγγελιών και να διενεργήσει Ένορκη Διοικητική Εξέταση για τους αστυνομικούς που εμπλέκονται.\nΤην Τετάρτη 20 Νοεμβρίου 2019 διεξάγεται η δίκη του Λάμπρου Γούλα στην Ευελπίδων, μετά τη σύλληψή του και την απόδοση κατηγοριών στο πρόσωπό του. Η Διεθνής Αμνηστία θα παρακολουθήσει τη δίκη ως παρατηρήτρια, στο πλαίσιο της προαναφερθείσας καταγγελίας για την άσκηση αστυνομικής βίας.»


Επιστρέφει ο Τζόρνταν! - SPORTSFEED\nΤο είπε χαριτολογώντας, αλλά το εννοούσε και έδειξε ότι κάτι γνώριζε! Ο Τζέιλεν Ρόουζ στην εκπομπή Grantland στο ESPN έκανε την πρόβλεψη της χρονιάς. Ο Μάικλ Τζόρνταν θα επιστρέψει στην ενεργό δράση μόλις για έναν αγώνα, φορώντας την φανέλα των Σάρλοτ Μπόμπκατς, ομάδας της οποίας είναι ιδιοκτήτης!\n“Θα κάνω μια πρόβλεψη για τους Μπόμπκατς. Ο Μάικλ Τζόρνταν θα επιστρέψει στην ενεργό δράση και θα παίξει έναν αγώνα αυτή τη χρονιά…”, είπε ο πρώην παίκτης των Ιντιάνα Πέισερς που εκτελεί χρέη σχολιαστή στο ESPN. “Είσαι σοβαρός;” ήταν η απάντηση του δημοσιογράφου του ESPN, Μπιλ Σίμονς. “Ναι”, απάντησε ο Ρόουζ.\nΟ δημοσιογράφος συνέχισε λέγοντας τους λόγους που θα μπορούσαν να κάνουν τον Τζόρνταν να επιστρέψει, ένας από αυτούς θα ήταν η προώθηση ενός νέου μοντέλου Air Jordan και δείχνοντας τον Ρόουζ είπε πως “το θέμα είναι ότι εσύ ξέρεις πράγματα, δεν μιλάς στην τύχη. Ήξερες ότι ο Τζέιμς Χάρντεν θα γινόταν ανταλλαγή πέρσι” και τον διακόπτει ξανά ο Ρόουζ λέγοντας: “Για έναν αγώνα! Για έναν αγώνα!”.\nΑν ο Ρόουζ επαληθευτεί πέραν του ότι θα πρόκειται για την μεγαλύτερη είδηση στο παγκόσμιο μπάσκετ, ο Τζόρνταν θα επιστρέψει στη δράση στα 50 του χρόνια για τέταρτη φορά στην καριέρα του.\nΕίχε ανακοινώσει την πρώτη του αποχώρηση στις 6 Οκτωβρίου 1993, φανερά επηρεασμένος από την δολοφονία του πατέρα του. Είχε επιστρέψει το 1995, οδήγησε τους Σικάγο Μπουλς σε ένα δεύτερο θρι πιτ (1996, 1997, 1998) και αποχώρησε για δεύτερη φορά στις 13 Ιανουαρίου 1999.\nΔεν άντεξε και πολύ μακριά από το μπάσκετ. Ως μέτοχος στους Ουάσινγκτον Ουίζαρντς έκανε τρίτο “come back” το 2001. Στις 25 Σεπτεμβρίου ανακοίνωσε ότι θα είναι μέλος των Ουίζαρντς, με τους οποίους αγωνίστηκε ως το 2003. Στις 16 Απριλίου 2003 έπαιξε μπάσκετ για τελευταία φορά. Ήταν ο αγώνας των Ουίζαρντς με τους Σίξερς στην Φιλαδέλφια, παρών στον οποίο ήταν και ο Ευθύμης Ρεντζιάς ως παίκτης των Σίξερς.\nΔέκα χρόνια μετά ο Τζόρνταν έγινε 50αρης, αλλά προσφάτως έδειξε ότι μπορεί να καρφώσει ακόμα τη μπάλα… Επίσης έχει δηλώσει πριν μερικά χρόνια, πως όταν θα γίνει 50 ετών θα επιστρέψει και πάλι στην ενεργό δράση. Μήπως όντως κάτι ξέρει ο Τζέιλεν Ρόουζ;\nRelated Topics:jordanNBAsliderΜάικλ ΤζόρντανΜπόμπκατςΤζάλεν Ρόουζ\nΚόκκινη κάρτα στη ΦΙΦΑ


Η κόρη της μητριάς – Candia Doc\n30 Νοεμβρίου 2020 30 Νοεμβρίου 2020 ΕΛΕΥΘΕΡΙΑ ΜΗΛΑΚΗ\nΘέλω να γράψω σαν τον Ντοστογιέφσκι. Σαν έτοιμη από καιρό. Όχι να σχεδιάζω, να γράφω, να σβήνω, να διορθώνω. Το αποτέλεσμα θα έρθει από μόνο του, χωρίς προσπάθεια. Και χωρίς να το έχει παραγγείλει κανείς. Άδικα περίμενα τόσο καιρό; Ούτε χθες, ούτε αύριο. Καλά θα ήταν να υπήρχε μόνο το τώρα. Δεν θα είχαμε κανένα λόγο να μετανιώνουμε για τίποτα και δεν θα είχαμε κανένα άγχος για αργότερα.\nΗ μικρή Μινέρβα κάθεται και κλαίει. Παράξενο όνομα για κοριτσάκι. Ο νονός της γιαγιάς της ήταν ένας πολιτικός που ήταν φιλόλογος και λάτρης των λατινικών. Δεν θα γίνω εγώ γεροντοκόρη σαν αυτές. Δεν θα με κάνετε σαν εσάς. Και αυτές που παντρεύτηκαν τι κατάλαβαν. Εγώ θα βρω δουλειά, θα έχω τα δικά μου λεφτά και θα παντρευτώ όποιον θέλω. Δεν σας έχω ανάγκη και τα μυαλά σας είναι 500 χρόνια πίσω. Μιλάει μόνη της και νομίζει ότι δεν την ακούει κανείς. Όμως λίγο πιο πέρα, στο αλώνι, στεκόταν ο Γιάννη, ο μικρός βοσκός. Τι κλαις καημένη. Για όλα υπάρχει λύση. Γιατί δεν λες στον πατέρα σου να σε στείλει στο θείο σου το Νικηφόρο στη χώρα, να γραφτείς στο γυμνάσιο. Δεν είσαι μωρέ και άριστη μαθήτρια, αλλά άμα βγάλεις το γυμνάσιο θα είσαι καλύτερη νύφη. Θα βρεις κανένα να σε πάρει. Η μικρή Μινέρβα άκουγε προσεχτικά, ήθελε κάτι παραπάνω από ένα γάμο, όμως δεν της φάνηκαν και παράλογα αυτά τα λόγια.\nΘα το πω του μπαμπα. Αυτός μπορεί να με καταλάβει λίγο. Η μαμά αν το ακούσει θα θυμώσει πολύ. Πρέπει πάση θυσία να δραπετεύσω από αυτό το περιβάλλον. Εδώ είναι καθένας και απάνω του, κανείς δεν νοιάζεται για τον άλλο και ο πιο αναίσθητος επιβιώνει. Η μαμά πού να καταλάβει. Αυτή είναι ανέπαφη από κάθε θετικό ή αρνητικό συναίσθημα. Είναι παγωμένη, γιατί μεγάλωσε με ξένη μάνα, με μητριά. Η μητριά ήταν και αυτή μια γυναίκα έρμαιο της μοίρας, πώς να δώσει αγάπη στο ορφανό. Δεν αισθανόταν καν την ανάγκη να την αγαπάνε. Το θεωρούσε απόλυτα φυσιολογικό να μην την αγαπάνε και να μην αγαπάει. Αυτή η ορφανή. Μέχρι που πολλά χρόνια μετά κάτι άλλαξε μέσα της, όταν έγινε για πρώτη φορά γιαγιά. Τότε μόνο η κατάρα έσπασε, σαν να ξύπνησε μέσα της η αγάπη που είχε τόσα χρόνια εξουδετερωθεί.\nΑκούσατε τι έγινε; Πέθανε η γυναίκα του Νικολή. Έμεινε χήρος με ένα μικρό κορίτσι. Το νέο κυκλοφόρησε στο μικρό χωριό σαν αστραπή. Τώρα ήταν η ευκαιρία. Η Μινέρβα είχε ήδη κλείσει τα 24 και δεν είχε βρει ακόμα γαμπρό. Οι γονείς της αποφάσισαν ότι θα παντρευτεί το χήρο Νικολή, είναι καλός άνθρωπος, τίμιος, εργατικός, δεν θα πεινάσει μαζί του. Τώρα που είναι μόνος και έχει ανάγκη από μια παραμάνα, μαγείρισσα και καθαρίστρια, τώρα θα του έρθει η Μινέρβα μας σαν δώρο Θεού. Εκείνη ούτε πού τη ρώτησαν. Τι, θα είχε την ευκαιρία να παντρευτεί και θα έλεγε και όχι; Δεν βρίσκεις κάθε μέρα έναν καλό άνθρωπο, θεοσεβούμενο και να έχει και τον τρόπο του.\nΤην επόμενη κιόλας μέρα, η προξενήτρα η Κατερινιώ πήγε ακάλεστη στο σπίτι του Νικολή. Το μωρό κοιμόταν στην κούνια του, σαν να μην είχε καταλάβει τίποτα, σαν να μην το ένοιαζε που αποχωρίστηκε τη μητέρα του τόσο νωρίς.\nΚαλημέρα Νικολή. Ήρθα να σου φέρω ένα καρβέλι ψωμί, ζύμωσα ψές. Σε λυπούμαι κακομοίρη. Να, σου στέλνει αυτό το φαΐ η γειτόνισσά μου η Τασία και αυτά τα καθαρά προικιά για το μωρό τα στέλνει η Μαρίνα του παπά. Μόνη της τα έραψε για την κορούλα σου, μέρα νύχτα έραβε για να προλάβει. Όπως ερχόμουν είδα τυχαία στο δρόμο τη Λενιώ του μπακάλη. Μια χαρά κοπέλα έγινε, σαν τα κρύα τα νερά. Ούτε 18 δεν είναι και όμως είναι σοβαρή και προκομμένη. Να κρύψω και μερικά χρονάκια να γίνει καλύτερα η δουλειά, μα τι; Θα πάει στο ληξιαρχείο να ερευνήσει; Σκεφτόταν η προξενήτρα. Αυτό το κορίτσι αξίζει πολλά, δεν πρέπει να το χάσεις. Πρέπει να προλάβεις, γιατί τη ζητάνε και άλλοι. Είναι περιζήτητη, σοβαρή, νοικοκυρά, ακούραστα θα φροντίζει εσένα και τη μικρή σου. Τι; Μπορείς να πάρεις υπηρέτρια έτσι όπως είναι η κατάσταση; Θα σε κουτσομπολεύουν όλοι. Θα σου βγάλουνε το όνομα. Θα λένε, με τα ίδια λεφτά τα έχει όλα. Βλέπεις; Είσαι αναγκασμένος να την πάρεις. Δεν έχεις πλέον άλλη επιλογή.\nΑποσβολωμένος ο Νικολής έμεινε να κοιτάει την προξενήτρα. Δεν είχε και άδικο. Και πολύ άργησε. Ήδη είχαν περάσει δύο μήνες που φρόντιζε μόνος το μωρό και δεν μπορούσε ούτε να βγει από το σπίτι, ούτε να πάει να δουλέψει, ούτε να πάει στο καφενείο. Η συγχωρεμένη είχε φανεί στον ύπνο του, όταν έκλεινε τα σαράντα και του μίλησε σαν να ήταν ζωντανή μπροστά του. Το ξέρω πως δεν κλαις για μένα Νικολή. Και καλύτερα, γιατί οι νεκροί που δεν τους κλαίνε είναι πιο τυχεροί. Ξεχνάνε τις πίκρες της ζωής, γιατί πίνουν από τη βρύση πού βγάζει το νερό της λησμονιάς. Αν ρίξεις ένα δάκρυ το νερό θολώνει και οι μνήμες επιστρέφουν. Πιο καλά είμαι έτσι, να περιδιαβαίνω λιβάδια από ασφοδίλους σαν να μην υπήρξα ποτέ. Θα δεις, έχει και αλλού πορτοκαλιές, έχει και άλλα ψάρια η θάλασσα. Ένα ψαράκι καινούριο θα σου στείλει ο Θεός και αυτό μπορεί να το αγαπήσεις. Αν και δύσκολο μου φαίνεται. Μια καρδιά που είναι τόσο σκληρή και εγωιστική δεν μπορεί να αγαπήσει κανένα, γιατί το μόνο που την ενδιαφέρει είναι να έχει πρόσωπο, καλή εικόνα στην κοινωνία. Προτιμάς να πεθάνεις από να χαλάσεις την εικόνα σου και αυτός είναι ο άκαμπτος, ατσάλινος χαρακτήρας σου.\nΚαλά τα λες μωρέ Κατερινιώ. Γιατί δηλαδή να είμαι εγώ εδώ μόνος και να μην κάνω και μια καλή πράξη να πάρω το κορίτσι αυτό; Όχι δηλαδή ότι δεν θα βρούνε και άλλους υποψήφιους γαμπρούς αν θέλουν, αλλά να, καταπώς φαίνεται έχουνε και άλλη σαβούρα, δηλαδή τρεις αδερφές ακόμα. Το ξέρουμε καλά και οι δυο ότι χάρη θα τους κάνω.\nΣε στενό οικογενειακό κύκλο, λόγω του πένθους, έγινε ο γάμος του Νικολή και της Μινέρβας. Σε ένα χρόνο ακριβώς καλωσόρισαν και την κόρη τους, την Ειρήνη. Τα δυο κορίτσια μπορεί να ήταν από άλλη μάνα, αλλά έμοιαζαν σαν δίδυμα. Κοράκου χρώμα τα ίσια μαλλιά τους, ενώ μεγαλώνοντας απέκτησαν ένα ψηλόλιγνο στητό παράστημα, όχι και τόσο καλό για τα πρότυπα ομορφιάς της εποχής. Η Μαρία και η Ειρήνη ήταν πολύ αγαπημένες. Δεν ξέρω πώς τα κατάφερε η Μαρία να μην την δηλητηριάσει το γεγονός ότι η μητριά της αγαπούσε μόνο την δική της κόρη, ενώ την Μαρία την αντιμετώπιζε σαν ένα αναγκαίο κακό, όμως αυτό το κακό ήταν εργατικό και χρήσιμο. Νοικοκεραδάκι ήταν η Μαρία από πολύ μικρή. Είχε μάθει να μην την αγαπάει κανείς εκτός από την αδερφούλα της. Τα δυο κορίτσια δεν ένιωσαν ποτέ ότι δεν είναι αληθινές αδερφές. Παράξενο, γιατί είναι άλλα αδέρφια, από την ίδια μάνα και τον ίδιο πατέρα, που αν η μάνα ή ο πατέρας αγαπά περισσότερο το ένα παιδί, θυμώνουν και το μισούν. Και ας λένε μερικοί ότι οι γονείς αγαπάνε όλα τα παιδιά το ίδιο. Είναι όπως μας ρωτούσαν όταν ήμασταν παιδιά, ποιον αγαπάς καλύτερα, το μπαμπά ή τη μαμά; Και είχαμε μάθει ότι πρέπει να απαντήσουμε: Και τους δυο. Μακάρι να ήταν έτσι. Μαρία, το ξέρεις ότι σε λίγα χρόνια θα χάσεις τον μοναδικό άνθρωπο που αγαπάς και σε αγαπάει;\nΤα χρόνια περνούσαν και τα κορίτσια μεγάλωναν. Αν ήταν όμορφες, παχουλές, θα ήταν ήδη παντρεμένες. Όμως ήταν και οι δύο ψηλές, ξερακιανές, σαν βέργες, με μαύρα, κατάμαυρα μαλλιά και, αλίμονο, μαύρο, πολύ μελαμψό δέρμα. Όμως για όλους έχει ο Θεός. Ήταν 1922. Ο μοναδικός ξάδερφος της Μαρίας από την οικογένεια της νεκρής μητέρας της, το Μανωλιό, χάθηκε στη Μικρά Ασία. Δεν βρέθηκε ποτέ, κάποιοι είπαν πως τον είδαν να πεθαίνει, αλλά κανείς δεν ήξερε όλη την αλήθεια και κανείς δεν την έμαθε ποτέ. Άλλοι γύρισαν και συνέχισαν τη ζωή τους, σακατεμένοι σωματικά και ηθικά. Ένας από αυτούς ήταν ο πατέρας του μικρού βοσκού, του Γιάννη. Απαρηγόρητοι οι γονείς του που έχασαν το μοναχογιό και μοναχοπαίδι τους, έδωσαν την όχι και τόσο μικρή περιουσία τους στην ορφανή Μαρία. Για την εποχή ήταν μια πολύ καλή προίκα. Αυτό κάλυπτε κάπως το γεγονός ότι η Μαρία ήταν αδύνατη, μαύρη, ορφανή και αγέλαστη.\nΗ Αλίκη, μια γυναίκα δυναμική, παχουλή, τολμηρή και παμπόνηρη έψαχνε νύφες για τα παιδιά της. Αυτή είχε την τύχη να έχει μόνο γιους και μάλιστα τέσσερις. Τι στο καλό, τόσο άδικη είναι η τύχη που σε άλλους έδινε μόνο αγόρια και σε άλλους μόνο κορίτσια; Και όμως έτσι ήταν η Ελλάδα τότε. Μόλις έμαθε τα νέα η Αλίκη, ότι η Μαρία απέκτησε κληρονομιά, αποφάσισε να αναλάβει δράση. Ποτέ δεν θα της έλεγε κανείς όχι. ‘Ηταν πάντα νικήτρια σε ό,τι αποφάσιζε να κάνει και πάντα εκείνη είχε τον τελευταίο λόγο σε ο,τιδήποτε αφορούσε τη ζωή της. Μια άλλη υποψήφια συμπεθέρα είχε τολμήσει να της πει πως ο γιος της δεν ήταν αρκετά καλός για την κόρη της. Όμως γρήγορα το όχι έγινε ναι. Και έτσι πάντρεψε το γιο της. Είχε έρθει η σειρά του δεύτερου γιού, του Λευτέρη. Ήταν ρομαντικός ο Λευτέρης και ονειροπόλος, είχε μια μεγάλη και γενναία καρδιά και λαμπερά γαλάζια μάτια. Όμως πίσω από την ντελικάτη και τρυφερή εμφάνιση τού έκρυβε ένα πείσμα ατσάλινο, σαν της μαμάς του της Αλίκης. Παντρεύτηκαν λοιπόν τα δύο ατσάλινα περιστέρια και έφτιαξαν τη δική τους φωλιά, στον παραδεισένιο κήπο του ήρωα της Μικρασίας, του Μανωλιού. Μου είναι δύσκολο μα πρέπει να σε αφήσω, σε αυτή την ήσυχη ακτή του el paradiso. Τι τραγούδι. Εκείνη την εποχή με εξέφραζε απόλυτα και κάθε φορά το θυμάμαι, όταν πρόκειται για καταστάσεις χαμένες από χέρι.\nΜετά τη Μαρία παντρεύτηκε και η Ειρήνη. Τη χρονιά που έπεσε το σκοτάδι στην Ελλάδα, στην Κρήτη και σε όλο τον κόσμο. Η Κρήτη έπεσε ηρωικά στους Γερμανούς μετά από δεκαήμερη άγρια μάχη. Το τελευταίο ελεύθερο κομμάτι του ελληνικού εδάφους έπεσε στα χέρια του σατανικού εχθρού. Ο φόβος σκέπασε τις καρδιές, οι κατακτητές έδειξαν το φρικτό πρόσωπό τους με εκτελέσεις, ληστείες και καταστροφές, ενώ η νιόπαντρη Ειρήνη αρρώστησε βαριά. Κάθε βράδυ, η αγαπημένη της αδερφή η Μαρία περπατούσε κρυφά μέσα στο σκοτάδι και πήγαινε για να την φροντίσει. Ο άντρας της είχε αρχίσει να χάνει πια την υπομονή του. Τόσο καιρό ετοιμοθάνατη και δεν πέθαινε με τίποτα. Ήταν η αγάπη της Μαρίας που την κρατούσε στη ζωή, όμως η αρρώστια της ήταν αγιάτρευτη και η μάχη ήταν άνιση. Από τη μέρα εκείνη η Μαρία δεν γέλασε ποτέ ξανά, αν και έτσι κι αλλιώς σπάνια χαμογελούσε και δεν είχε γελάσει ποτέ δυνατά. Η ίδια είχε ήδη τέσσερις κόρες. Είπαμε, δεν ήταν όλες οι οικογένειες το ίδιο τυχερές. Με τον άντρα της, το Λευτέρη, δεν τους έδενε τίποτα, είχαν όμως και οι δύο εκείνο το ατσάλινο πείσμα. Σαν ένα μεταδοτικό γονίδιο, το πείσμα αυτό το πήρε η κόρη τους, η μικρή Μινέρβα, που πήρε το όνομα της μητριάς της μητέρας της. Σκληρός χαρακτήρας από νωρίς, δυνατός, αλύγιστος, αν τα έβαζε άλλο παιδί μαζί της την είχε άσχημα. Μπορούσε να σε φτύσει, να σε δαγκώσει, ακόμα και να σε βρίσει, αν δεν φοβόταν ότι ο παπάς θα της έβαζε πιπέρι στο στόμα ή, ακόμα χειρότερα, θα της έκοβε τη γλώσσα. Ήταν ένα κοριτσάκι ατίθασο, κακότροπο μα ανεξάρτητο. Διαφορετική από τις μοιραίες γυναίκες της παλιότερης γενιάς. Και όταν λέμε μοιραία γυναίκα εδώ, εννοούμε γυναίκα που δεν μπόρεσε ποτέ να πάρει τη ζωή στα χέρια της και να κερδίσει ένα κομμάτι ψωμί ολότελα δικό της. Και ένα κομμάτι ουρανό δικό της. Τα μαλλιά της ήταν κατάμαυρα αλλά κυματιστά. Θα μπορούσες να την πεις όμορφη. Το δυνατό της σημείο πάντως ήταν ο χαρακτήρας της. Κανείς δεν μπορούσε να τη νικήσει.\nΛένε πως η σκληρότητα του χαρακτήρα αποκτιέται όταν περάσεις δύσκολα και κυρίως από οικονομική άποψη. Είναι λέει δύσκολο να μεγαλώσεις με στερήσεις και να μη γίνεις σκληρός. Μα η Μινέρβα δεν πείνασε. Τρόφιμα είχανε από την κήπο, φρέσκα φρούτα, λαχανικά, αβγά, κοτόπουλα. Είχαν γάλα από τις κατσίκες και κάθε χρόνο μεγάλωναν με αγάπη και φροντίδα ένα χοίρο που τον αποχωρίζονταν με βαριά καρδιά τα Χριστούγεννα. Καθαρά τα είχε όλα τα παιδιά η Μαρία, καλοντυμένα, καλοχτενισμένα και περιποιημένα. Τους μαγείρευε καθημερινά τη λιτή, γνήσια κρητική κουζίνα, έψηνε ψωμιά στο φούρνο, έραβε, κεντούσε, ύφαινε, έμαθαν και οι μεγάλες κόρες να είναι νοικοκυρές, καθαρές, τελειομανείς, εργατικές. Ο Λευτέρης είχε ένα καφενείο, στο οποίο μάζευε τους φίλους του μετά τη δουλειά στα χωράφια. Εκεί συζητούσαν για τα πολιτικά και για φιλοσοφικά θέματα. Διάβαζαν τον Καζαντζάκη, μελετούσαν την Αγία Γραφή, ανήσυχα πνεύματα, με επίπεδο. Έπιναν καφέ ελληνικό, γκαζόζα και τσάι από βότανα. Ο Λευτέρης ήταν τρυφερός με τη μικρή Μινέρβα. Αυτή γεννήθηκε μετά την Κατοχή και στο πρόσωπό της έβλεπε την ελπίδα για τη ζωή που συνεχίζεται μετά τον όλεθρο. Ήθελε να του μοιάσει. Να φαίνεται ευαίσθητη αλλά να είναι σκληρή. Αυτό ήταν το ιδανικό της. Μπορεί να ήταν και γονίδιο μεταδοτικό, μπορεί και πρότυπο για μίμηση. Αλλά η ανάγκη να έχεις πάντα δίκιο είναι πνευματική αναπηρία. Ήταν και ένα χαρακτηριστικό των ανθρώπων της εποχής εκείνης να είναι προσκολλημένοι σε ιδέες και προκαταλήψεις, σε προλήψεις, δεισιδαιμονίες, στερεότυπα και ένα πολύ μεγάλο συντηρητισμό. Μήπως τελικά δεν ήταν αρρώστια, αλλά μετατράπηκε σε τέτοια, όταν την κουβάλησε η μικρή Μινέρβα από το χωριό της στην πόλη;\n‘Ολες αυτές τις πληροφορίες και τις περιγραφές χαρακτήρων τα δημιούργησα με βάση αυτά που άκουγα και αυτά που έζησα στο πέρασμα των χρόνων. Είναι δικές μου αναμνήσεις, ζωντανές ή θολές, καθώς και αναμνήσεις άλλων και ιστορίες που άλλοι άκουσαν από άλλους. Η μαμά μου συνηθίζει να λέει «ο άνθρωπος με τσι γνώμες του μισιέται και αγαπιέται». Αυτό είναι μια ξεκάθαρη απειλή. Ότι δεν θα με αγαπάει αν δεν είμαι καλόγνωμη και γενικά αν έχω άλλη γνώμη από τη δική της σε πολλά θέματα. Θα ήθελα πολύ να ήμουν άγγελος, να ήμουν αγαθή, καλή, καλοσυνάτη. Όμως δεν είμαι αγία και έχω και εγώ την κακιούλα μου. Γιατί πολύ απλά είμαι άνθρωπος και ουδείς αναμάρτητος. Υπάρχουν άνθρωποι που δεν έχουν καθόλου μοχθηρία. Αν υπήρχαν καλλιστεία ψυχών, αυτοί θα έπαιρναν τα πρώτα βραβεία. Υπάρχουν όμως και αυτοί που είναι άψυχοι, ανύπαρκτοι. Μαύρες βασίλισσες, όχι λευκές, που σε πονάνε και σε καίνε σαν πονόδοντος και προτιμούν να καταστρέψουν τα πάντα, να παραδώσουν τα πάντα στο διάβολο, από το να πουν μια συγνώμη ή να χαλάσουν το ωραίο πρόσωπό τους στην κοινωνία…\n10 Ιανουαρίου 2021 ΕΛΕΥΘΕΡΙΑ ΜΗΛΑΚΗ 0\n2 2SharesΤης Ελευθερίας Μηλάκη Ο πατέρας Σωφρόνιος, ας του δώσουμε...\n7 Ιανουαρίου 2021 ΕΛΕΥΘΕΡΙΑ ΜΗΛΑΚΗ 0\nΠήγες στην εκκλησία σήμερα;\n10 10SharesΤης Ελευθερίας Μηλάκη Πράσινη πίτσαΤη γνώρισα σαν πελάτισσα, όταν...\n3 Ιανουαρίου 2021 ΕΛΕΥΘΕΡΙΑ ΜΗΛΑΚΗ 0\nΕίδες πόσο αισιόδοξοι μπορούμε να είμαστε;\n2 2SharesΤης Ελευθερίας Μηλάκη Ξεκίνησα το νέο έτος με… «αισιοδοξία»,...


Γράμμα από Βρυξέλλες: Ουρές; Ποιές ουρές;\nαξιοζήλευτο αλλά θα ήθελα να μάθω και τι γίνεται με τις εκλογές. Πώς έχουν τα πράγματα στο Βέλγιο;\n23 August 2008 at 09:16\nΈχω προγραμματίσει σχετικό «γράμμα» για το προσεχές μέλλον. Το Σεπτέμβριο έχουν συνέδρια μερικά από τα Φλαμανδόφωνα κόμματα και θα δούμε αν υπάρξουν εξελίξεις. Να θυμίσουμε τον περίφημο βέλγικο συμβιβασμό (compromis à la belge) που έχει ξελασπώσει την μικρή αυτή χώρα κατ'επανάληψη.


The Animal – To «θηρίο» που έδειρε τον Bond έχει ελληνική καταγωγή! (Photos) | music.net.cy\nHome CINEMA The Animal – To «θηρίο» που έδειρε τον Bond έχει ελληνική καταγωγή!...\nΚι όμως, στη νέα ταινία του James Bond “Spectre”, ο θρυλικός χαρακτήρας του Ian Fleming της “τρωει” για τα καλά από το “θηρίο”. Πρόκειται για τον Αμερικανό ηθοποιό και διάσημο παλαιστή Deve Bautista, ο οποίος έχει Ελληνική και Φιλιππινεζική καταγωγή.\nΟ έξι φορές παγκόσμιος πρωταθλητής στους αγώνες πάλης WWE και τέσσερις φορές νικητής του Παγκοσμίου Πρωταθλήματος Βαρέων Βαρών Μπατίστα, ο οποίος στο ρινγκ είχε το παρατσούκλι “το θηρίο” (the animal), δεν έχει επισκεφθεί τη χώρα μας. Όμως νιώθει τόσο περήφανος για την καταγωγή του, που έχει κάνει στο αριστερό του μπράτσο τατουάζ με την Ελληνική σημαία (μαζί με εκείνη των Φιλιππίνων), και έναν αρχαιοελληνικό μαίανδρο στον βραχίονα.\n“Οι Έλληνες είναι παντού”, έχει πει ο ίδιος γελώντας σε συνέντευξή του. Εκτός από τις διακρίσεις του στην πάλη, ο 45χρονος Bautista ασχολείται εδώ και μία πενταετία με την ηθοποιία και έχει παίξει σε διάφορες ταινίες με αποκορύφωμα τη νέα ταινία Bond και την περσινή “Guardians of the Galaxy” («Φύλακες του Γαλαξία»).\nΌμως ο ίδιος δηλώνει ότι θα ήθελε πολύ να είναι στο καστ μιας ταινίας με θέμα την αρχαιοελληνική μυθολογία. Πέρυσι στην πρεμιέρα του “Guardians of the Galaxy”, απέδωσε το πάθος με το οποίο υποδύθηκε τον ρόλο του σε εκείνη την ταινία… στο ότι είναι Έλληνας και εξομολογήθηκε:\n“Θα ήθελα να παίξω σε ταινία για την Ελληνική μυθολογία, για παράδειγμα στον Ηρακλή. Ακόμα και σε μια ρομαντική κομεντί που θα βασίζεται στην Ελλάδα, όπως ήταν το Γάμος αλά Ελληνικά”.\nΠροηγούμενο ΆρθροΈλενα Παπαρίζου: Παντρεύτηκα στην Ελλάδα\nΕπόμενο ΆρθροΚι όμως, κάτι κοινό έχει η Whitney Houston με την Adele!


Global Market Μικροσκόπια αναμένεται να αυξηθεί σε περισσότερα από 9 δισεκατομμύρια δολάρια μέχρι το 2017\nΣύμφωνα με μια έκθεση της έρευνας αγοράς με τίτλο «Η Παγκόσμια Αγορά Μικροσκόπια: Οπτική, ηλεκτρονίων και Scanning Probe», που διατίθενται από έρευνα και οι αγορές, η παγκόσμια αγορά μικροσκόπια, συμπεριλαμβανομένης της σάρωσης του καθετήρα, ηλεκτρονίων, συνεστιακή και οπτικά μικροσκόπια, θα αποφέρει έσοδα άνω των 9 δισεκατομμυρίων δολαρίων το 2017.\nΤα έσοδα της παγκόσμιας αγοράς μικροσκόπια κατέληξε σε κατ 'εκτίμηση αξία των 5,6 δισ. δολαρίων το 2010. Augmented επιχειρήσεων και τη χρηματοδότηση της κυβέρνησης στον τομέα της νανοτεχνολογίας, έρευνα υλικών και οι επιστήμες της ζωής είναι ο κύριος παράγοντας πίσω από τη συνεχή ανάπτυξη της αγοράς.\nΠρος το παρόν, οπτικά μικροσκόπια αντιπροσωπεύει ένα σημαντικό μερίδιο στην αγορά μικροσκόπιο. Ωστόσο, θα χάσει το μερίδιό της από τη σάρωση καθετήρα και ηλεκτρονικά μικροσκόπια στο εγγύς μέλλον. Βιομηχανία ημιαγωγών είναι ο μεγαλύτερος τελικός χρήστης του κλάδου για προχωρημένο μικροσκόπια. επιστήμες της ζωής, η νανοτεχνολογία και τα νανοϋλικά έρευνα είναι οι άλλες αγορές.\nΛόγω της παγκόσμιας ύφεσης, η συνολική βιομηχανία μικροσκόπια ήταν αυτοί που θίγονται, ιδίως των ημιαγωγών τελικού χρήστη στην αγορά. Ωστόσο, η υγειονομική περίθαλψη και τα τμήματα Επιστημών Ζωής παρουσίασαν αύξηση. Σάρωσης του καθετήρα και ηλεκτρονίων είναι οι ταχέως αναπτυσσόμενες αγορές μικροσκόπιο.\nΟι Ηνωμένες Πολιτείες της Αμερικής και της Ασίας-Ειρηνικού είναι οι μεγάλες περιφερειακές αγορές για τη σάρωση καθετήρα και ηλεκτρονικά μικροσκόπια. Μεταξύ αυτών, της Ασίας-Ειρηνικού είναι η ταχέως αναπτυσσόμενη αγορά, με την Κίνα και την Ιαπωνία παρατηρείται ισχυρή πωλήσεων, ενώ η Ινδία είναι ο up-and-coming αγορά.\nΟι εταιρείες που αναφέρονται στην έκθεση είναι οι εξής:\nAnfatec Όργανα AG\nCamscan Electron Optics, Ltd\nJPK Όργανα AG\nOmicron νανοτεχνολογία GmbH\nSII Νανοτεχνολογία, Inc\nTriple Μικροσκοπίας O


Ο "ΒΑΣΙΛΙΑΣ ΙΩΑΝΝΗΣ" TΟΥ ΟΥΙΛΙΑΜ ΣΑΙΞΠΗΡ ΑΠΟ 5 ΜΑΡΤΙΟΥ VAULT! - CheckinArt\nΟ “ΒΑΣΙΛΙΑΣ ΙΩΑΝΝΗΣ” TΟΥ ΟΥΙΛΙΑΜ ΣΑΙΞΠΗΡ ΑΠΟ 5 ΜΑΡΤΙΟΥ VAULT!\nMar 13, 2018 Πολυχώρος VAULT THEATRE PLUS\nαπό Δευτέρα 5 Μαρτίου\nΔευτέρα & Τρίτη στις 21:15, για 8 μόνο παραστάσεις\nO Πολυχώρος VAULT παρουσιάζει την παράσταση “Βασιλιάς Ιωάννης” του Ουίλιαμ Σαίξπηρ, σε μετάφραση Νίκου Χατζόπουλου και σκηνοθεσία – Δραματουργική Επεξεργασία Απόστολου Ψαρρού, από τη Δευτέρα 5 έως την Τρίτη 27 Μαρτίου, κάθε Δευτέρα & Τρίτη στις 21:15, για 8 μόνο παραστάσεις.\nΑπό Δευτέρα 5 Μαρτίου – Τρίτη 27 Μαρτίου 2018\n«Βασιλική Τριανταφύλλου: Αχ, Γιάννη μ’!» / Από 7 Μαρτίου στο VAULT!\n“SAMOTNOSC”- ΘΕΑΤΡΟ ΑΓΓΕΛΩΝ ΒΗΜΑ


Την παραίτηση του Δ. Καμμένου από την θέση του αντιπροέδρου της Βουλής ζητά ο Ν. Βούτσης - iNotos.gr\nΝα παραιτηθεί από τη θέση του αντιπροέδρου της Βουλής ζητά από τον Δημήτρη Καμμένο, ο Νίκος Βούτσης, προσθέτοντας, πως ο πρώην βουλευτής των ΑΝΕΛ έχει δεσμευθεί σχετικά από την προηγούμενη εβδομάδα.\n«Καλώ δημοσίως και πάλι τον κ. Καμμένο, με βάση και τη συζήτηση που έγινε στη Διάσκεψη των Προέδρων, όπου δεν υπήρξε από πουθενά άλλη άποψη, με ευπρέπεια να βρεθεί ενώπιον του ευθυνών του και να μην επιβαρύνει τη βουλή με πολιτικού τύπου μομφή. Θα ήταν απολύτως λάθος» είπε ο Ν. Βούτσης, μιλώντας στους κοινοβουλευτικούς συντάκτες.\nΧαρακτήρισε «θετική πρόκληση» τη σύσταση αυτή προς τον Δ. Καμμένο και επέμεινε ότι «ο ίδιος (σσ. ο Δ. Καμμένος) γνωρίζει τι πρέπει να κάνει, γνωρίζει ότι δεν πρέπει να επιμείνει σε πρόταση μομφής και γνωρίζει ότι πρέπει να παραιτηθεί».\nΟ πρόεδρος της Βουλής έκανε γνωστό ότι ο Δ. Καμμένος του είχε αποστείλει sms, με το οποίο του δήλωνε ότι θα παραιτηθεί μία ώρα πριν ανακοινώσει την ανεξαρτητοποίησή του. «Προς τι λοιπόν η πρόκληση αυτή; Μία ώρα πριν την ανεξαρτητοποίηση του μου είχε στείλει sms ότι θα παραιτηθεί. Στη Διάσκεψη των Προέδρων λοιπόν ανέλαβα, ως όφειλα, την πρωτοβουλία και έθεσα το ζήτημα του κ. Καμμένου, ώστε να διαμορφωθεί μια κοινή αντίληψη για αυτό» είπε ο Ν. Βούτσης.


Το πλοίο που είναι βγαλμένο από ταινία του... James Bond\nby Christine Kitsati 18 Mar 2012\nΜία επιβλητική γυάλινη δεξαμενή, η οποία φιλοξενεί 6 καρχαρίες και βρίσκεται σε ένα... πλοίο, είναι κάτι που θα μπορούσες να φανταστείς να συνδέεται, ας πούμε, με τον "κακό" μίας ταινίας James Bond.\nΦαίνεται, όμως, ότι τα πράγματα εδώ είναι λιγάκι διαφορετικά. Αναφερόμαστε σε ένα κρουαζιερόπλοιο που, όπως διαβάζουμε, είχε "σχεδιάσει" ο γιος του συνταγματάρχη Gaddafi, Hannibal.\nΟ τέταρτος γιος του πρώην δικτάτορα της Λιβύης παρήγγειλε αυτό το κρουαζιερόπλοιο για την ψυχαγωγία καλεσμένων -δικών του αλλά και του πατέρα του- με την "επένδυσή" του αυτή να κοστίζει 360 εκατομμύρια ευρώ. Φαίνεται όμως ότι το πλοίο δεν πρόλαβε να ολοκληρωθεί πριν την ανατροπή του καθεστώτος του πατέρα του το περασμένο έτος.\nΟ Hannibal, γνωστός για την αγάπη του στην πολυτελή ζωή, κατάφερε να διαφύγει από τη Λιβύη προς την Αλγερία στις 29 Αυγούστου μαζί με τη μητέρα και μία από τις αδελφές του, όταν στρατεύματα ανταρτών μπήκαν στην πρωτεύουσα της χώρας, Τρίπολη.\nΌσο για το κρουαζιερόπλοιο των 18... καταστρωμάτων έχει τώρα πουληθεί στην MSC, μία από τις μεγαλύτερες εταιρείες που ασχολούνται με τις κρουαζιέρες στον κόσμο.\nΟ Hanibal ήθελε το πλοίο -το οποίο θα ονομαζόταν Φοινίκη αποτίοντας φόρο τιμής στον αρχαίο πολιτισμό που κάποτε κυριαρχούσε στο μεγαλύτερο μέρος της Βόρειας Αφρικής- να προκαλέσει "δέος" στους εκάστοτε καλεσμένους του, με τους κίονες, τα αγάλματα, τους χρυσούς καθρέπτες και τα υπόλοιπα πολυτελή στοιχεία στην κατασκευή του, όπως τα τα μαρμάρινα δάπεδα, τους πανοραμικούς γυάλινους ανελκυστήρες με τους εικονικούς καταρράκτες, καθώς και τις γυάλινες διαβάσεις πεζών πάνω από το "ενυδρείο".\nΜια δεξαμενή 120 τόνων γεμάτη με θαλασσινό νερό είχε σχεδιαστεί για να φιλοξενήσει τους δύο καρχαρίες-τίγρεις του Hannibal, δύο λευκούς και δύο μελανόπτερους καρχαρίες. Τέσσερις ειδικά εκπαιδευμένοι θαλάσσιοι εμπειρογνώμονες θα φρόντιζαν τους καρχαρίες, ενώ θα υπήρχε και ένα εξειδικευμένο κατάστημα τροφοδοσίας για τις ανάγκες τους.\nΣτα σχέδια για το πλοίο -το οποίο είχε ολοκληρωθεί σχεδόν το μισό πριν την ανατροπή του καθεστώτος Καντάφι- τα γυάλινα πατώματα γύρω από τη δεξαμενή των καρχαριών είχαν "θέα" στο κεντρικό φουαγιέ/μπαρ του πλοίου, καθώς και στη ρεσεψιόν. Οι κατασκευαστές είχαν προλάβει, μάλιστα, να ολοκληρώσουν ένα από τα μεγαλύτερα bar του κρουαζιερόπλοιου, ακολουθώντας τα σχέδια του Hannibal, τοποθετώντας εντυπωσιακά κόκκινα έπιπλα, μαρμάρινα δάπεδα και σκάλες.\nΟ 36χρονος Hannibal είχε υπό τον έλεγχο του τη ναυτική βιομηχανία και τα λιμάνια της Λιβύης, σύμφωνα με όσα είχε ορίσει ο πατέρας του. Οι επικριτές του ανέφεραν ότι "άρμεγε" τα χρήματα από τη βιομηχανία, με αποτέλεσμα πτώση στην αγορά των υποδομών που οδήγησε σε αναπόφευκτη ερείπωση.\nΦέρεται ότι διέταξε την κατασκευή του πολυτελούς κρουαζιερόπλοιου, καθώς είχε κουραστεί να προσπαθεί να εξασφαλίζει σκάφη για την ψυχαγωγία επισκεπτών, κυριολεκτικά την τελευταία στιγμή. Ο Pierfrancesco Vago, από τους νέους ιδιοκτήτες του πλοίου, θυμάται μάλιστα πως ο Hannibal επικοινωνούσε τακτικά με την εταιρεία του, προσπαθώντας να ναυλώσει πλοία για τη φιλοξενία καλεσμένων σε κάποια από τα gatherings του πατέρα του με διεθνείς αξιωματούχους. "Είχε δυσκολία να καταλάβει ότι οι διακοπές με κρουαζιερόπλοια πωλούνται ένα χρόνο πριν, έτσι δεν υπήρχε τρόπος να βρει ένα πλοίο σε τόσο σύντομο χρονικό διάστημα όσο το ήθελε" αναφέρει ο κ. Vago.\nΗ MSC έχει τώρα επενδύσει 550 εκατομμύρια ευρώ στο πλοίο, το οποίο μετονόμασε σε MSC Preziosa. Όπως διαβάζουμε, μάλιστα, θα χρησιμοποιηθεί τον επόμενο Μάρτιο για κρουαζιέρες στα ελληνικά νησιά...


Δημοσιογραφική έρευνα αποκαλύπτει πως η επίθεση με χημικά στη Ντούμα έλαβε χώρα και ευθύνεται το καθεστώς Άσαντ - Πτήση & Διάστημα\nΔημοσιογραφική έρευνα αποκαλύπτει πως η επίθεση με χημικά στη Ντούμα έλαβε χώρα και ευθύνεται το καθεστώς Άσαντ\nΠαρατηρητές ανέφεραν την απογείωση δυο ελικοπτέρων Mi-8 να κατευθύνονται νοτιοδυτικά από την αεροπορική βάση Dumayr, προς τη κατεύθυνση της Ντούμα, 30 λεπτά πριν την επίθεση, ενώ τα ίδια ελικόπτερα παρατηρήθηκαν και πάνω από τη πόλη την ώρα της επίθεσης.\nΑναφορές από τη ομάδα Syrian Network for Human Rights, αλλά και το The Violations Documentation Center(VDC), κάνουν λόγο για δυο ξεχωριστές επιθέσεις, μια στις 4 τα ξημερώματα και μια στις 19:30, με τη δεύτερη να είναι η πιο θανατηφόρα. Οι μαρτυρίες έκαναν λόγο για χημικό παράγοντα που προκάλεσε διαφορετικά συμπτώματα από το χλώριο, κάτι που παραπέμπει σε χρήση αερίου νεύρων όπως το σαρίν. To VDC έδωσε στη δημοσιότητα το παρακάτω χάρτη από τα σημεία των επιθέσεων. Το τρίτο σημείο επίθεσης, δεν αφορούσε χημικά όπλα.\nΗ ομάδα με το όνομα «Λευκά Κράνη», ανέφερε επίθεση με χημικά στις 19:45 της 7/4, με 43 νεκρούς και 500 τραυματίες. Σύμφωνα με τα λεγόμενά τους, τα θύματα εκτέθηκαν σε οργανοφωσφορικό (χημικό) παράγοντα.\nΤο χλώριο είναι το «ιδανικό» όπλο επιλογής όταν αναφερόμαστε σε εύκολη κατασκευή και χρήση χημικών όπλων, για τον απλούστατο λόγο πως δεν ελέγχεται διότι είναι βιομηχανικό προϊόν, ενώ η μίξη του με άλλα απλά χημικά (δεν τα αναφέρουμε για ευνόητους λόγους), μπορούν να το μετατρέψουν από υγρή μορφή σε αέριο. Το καθεστώς του Άσαντ είχε συμφωνήσει για τη καταστροφή του χημικού του οπλοστασίου, κάτι που επιτευχθεί σε μεγάλο βαθμό ήδη από το 2014, ωστόσο η χρήση χλωρίου ως όπλο έχει επιβεβαιωθεί από ανεξάρτητους παρατηρητές σε πλείστες περιπτώσεις του πρόσφατου παρελθόντος.\nΜε λίγα λόγια, το καθεστώς Άσαντ χρησιμοποιεί προϊόντα του εμπορίου, τα οποία μετατρέπει σε χημικά όπλα και εξαπολύει με εναέρια μέσα ως βόμβες ελεύθερης πτώσης. Τη τελευταία φορά που ο Άσαντ χρησιμοποίησε χημικά όπλα σε μεγάλη έκταση πριν από ένα χρόνο, οι ΗΠΑ απάντησαν εκτοξεύοντας 49 Τόμαχωκ εναντίον αεροπορικής βάσης, χωρίς προφανώς να πετύχουν το σκοπό τους και να τον αποθαρρύνουν από μελλοντικές επιθέσεις. Αυτή τη φορά, η πολεμική ρητορική βρίσκεται στα ύψη με τον Πρόεδρο Τραμπ να προαναγγέλλει επίθεση και να προειδοποιεί τη Ρωσία.\nΤο ερώτημα είναι, αν όντως το καθεστώς Άσσαντ ευθύνεται, γιατί να το κάνει, αν κερδίζει τους όποιους αντικαθεστωτικούς; Γιατί να φέρει σε δύσκολη θέση την Ρωσία;\nΑν σε κάποιες περιπτώσεις πήγαν στα σημεία της επίθεσης Ρώσοι, γιατί δεν προσπάθησαν να καταστρέψουν τυχόν αποδείξεις;\nκαι πάλι δεν αποδεικνύει ότι το έκανε ο ασαντ εντάξει ο ασαντ δεν είναι και απο τα καλύτερα παιδιά αλλά και πάλι γιατί αφού κερδίζει να κάνει κάτι τέτοιο ξέροντας την αντίδραση τον δυτικών?\nΌταν ακούω για “λευκά κράνη” είμαι πεπεισμένος 100% ότι πρόκειται για προβοκάτσια – προπαγάνδα. Τους παρακολουθούμε χρόνια τώρα να κάνουν “τα δικά τους”. Η ιστορία τους είναι πολύ αμαρτωλή στην Συρία…\nΕίναι πραγματικά αστείο αυτό που γίνεται. Την μια επίθεση με χημικά εναντίον διπλού πράκτορα στην Αγγλία, με τους Άγγλους να αρνούνται να δώσουν στοιχεία και να κατηγορούν την Ρωσία και τώρα επίθεση με χημικά στην Συρία και αμέσως βγαίνουν κάποιοι και λένε ότι η Συριακή Κυβέρνηση είναι πίσω από την Επίθεση. Συγνώμη που το λέω αλλά αυτήν την φορά είναι τόσο χοντροκομμένο το στήσιμο που βγάζει μάτι.\nΕ δεν κρατιεμαι θα το πω γιατι θα σκασω.\nΠολυ αντιαμερικανισμο φυσαει εδω μεσα,για πιο ηρεμα,αυτο μας ελειπε.Πεθαινουν αμαχοι,γυναικες,παιδακια και εσεις δεν δειχνετε κανενα σεβασμο.Ευτυχως υπαρχει αυτος ο αγιος ανθρωπος και θα βαλει τα πραγματα στην θεση τους.\nΚαι μονο που ακουει οτι καπου πεθαινουν παιδακια αυτοματα γινεται τιμωρος.Αρκει μονο η χωρα που πεθαινουν τα παιδακια και οι αλλοι αμαχοι να ειναι στην σφαιρα επιρροης της ρωσιας,γιατι για κατι αλλα παιδακια πχ στην Αφρικη οπου πεθαινουν καθε μερα εκατονταδες απο τις διαφορες φατριες ( και δεν υπαρχουν ρωσικες βασεις εκει ) κυριολεκτικα χεστ@καμε.\nΝαι γιατί να το κάνει ο Άσσαντ αφού κερδίζει. Όμως αυτό πως το εξηγείτε; “μέλη του Russian Reconciliation Centre, επισκέφτηκαν και ερεύνησαν σημεία στη Ντούμα και δεν βρήκαν στοιχεία χημικής επίθεσης”. Οι άνθρωποι δεν φαίνεται να σκοτώθηκαν από εκρήξεις συμβατικών όπλων\nΈνα έχω να πω: Οι Αμερικανοί έχουν ρίξει δύο φορές χημικά στην Συρία, την πρώτη φορά βομβάρδισαν και την δεύτερη φορά (τώρα δηλαδή) πάλι θέλουν να βομβαρδίσουν.\nΑπορία: Αυτοί οι άνθρωποι που κυβερνούν τον κόσμο, θα διστάσουν να μας ψεκάσουν με αεροπλάνα;\nΕντάξει, πήγαν και βρήκαν “Κίτρινους κύλινδρους του εμπορίου” αμεσα διαθέσιμους ΣΤΟΝ ΚΑΘΕΝΑ στα μέρη που τους υπεδειξαν οι αντικαθεστωτικοί …και υπήρχαν “μάρτυρες” που είδαν δυο ελικόπτερα να απογειώνονται από αεροπορική βάση και να πετάν στην περιοχή (τι λε ρε παιδί μου!…ατράνταχτο στοιχείο σε μια περιοχή που πετάει όλο το ΝΑΤΟ ) …και βρήκαν τους κυλίνδρους μέσα από μια τρύπα στην οροφή στα κτίρια που τους είπαν τα “Λευκά κράνη” ότι σκοτώθηκαν οι πιο πολλοί. Ρε τι διατρητικοί που είναι αυτοί οι φτηνοί κύλινδροι του εμπορίου! (..και με χρονοδιακόπτη καθυστέρησης!) Δεν πάμε να πάρουμε καμιά 10-20 χιλιάδες από αυτούς για την ΠΑ;!! Και ήταν λέει και κάτι Ρώσοι κοντά εκεί σε κάτι κτίρια …σε στενά πολιορκουμενη περιοχλη. Και τα έριξαν τα χημικά ΑΦΟΥ είχαν αφησει όλους τους αντικαθεστωτικούς να φύγουν ήσυχοι μαζι με τις οικογένειες(;!) τους πριν καμια εβδομάδα. Και πέθανε πολύς κοσμάκης …αλλά πτώματα μετρημένα στην σειρά πουθενά …κάπου εδώ σταματάω γιατί η προσβολή της νοημοσύνης είναι πολύ σοβαρή υπόθεση για να την αφήνουμε σε αδίστακτους.\nΜου μυρίζει υπόθεση “Όπλα μαζικής καταστροφής στο Ιρακ”.\nΛευκα κρανη?? Ημαρτον ρε παιδια….οποιος ψαξει το δικτυο θα καταλαβει τι ειναι…σαν κατι ΜΚΟ στα νησια μας που μονο ΜΚΟ δεν ειναι.\nΕνταξει ας ακουσουμε και λιγο την αλλη πλευρα του ασσαντ…\nΚέρδιζε κατα γενικη εκτίμησή τη μαχη εκει πολυ βολικο για τους δυτικους δεν νομιζτε?? Χωρις να παιρνω γενικα το μέρος του ασσαντ ρωσσων ιρανων…\nΚάθε φορά που ο Ασαντ κερδίζει έδαφος (και ΔΕΝ συμπαθώ τον Ασαντ για να μην παρεξηγηθώ) και κάθε φορά που οι Αμερικάνοι σκέφτονται να αποχωρήσουν από τη Συρία, όλως τυχαίως συμβαίνει “επίθεση με χημικά” τα οποία, επίσης όλως τυχαίως, σκοτώνουν κυρίως γυναικόπαιδα και προβάλονται σε όλα τα Δυτικά ΜΜΕ. Ερώτηση 1) γιατί ο Ασαντ να χρησιμοποιήσει χημικά όταν έχει κερδίσει στη Γούτα και μάλιστα λίγο μετά την οριστική αποχώρηση και των τελευταίων αντικαθεστωτικών; τί έχει να κερδίσει; 2) ποιοί είναι αυτοί που με νύχια και με δόντια ΔΕΝ θέλουν αποχώρηση των Αμερικανών από τη Συρία; μήπως οι αντικαθεστωτικοί; και ποιός είναι ο καλύτερος τρόπος για να δώσεις δικαιολογία στους Αμερικάνους να παραμείνουν στη Συρία; μήπως οι καταγγελίες για “επιθέσεις με χημικά όπλά”;\nΠολύ βολικό. Θα είναι από το χημικό οπλοστάσιο του Σαντάμ, να ρωτήσουμε τον Μπλέρ κάτι θα ξέρει.\nΟ Άσαντ είναι τελειωμένος. Δεν τον θέλει κανείς, παρά μόνο οι ρώσοι που τον κρατάνε πολιτικά ζωντανό με το ζόρι.\nΤο ζήτημα της Συρίας είναι μόνο πολιτικό. Υπάρχει κάποιος που θα μπορούσε να ενώσει τους λαούς της Συρίας σε ένα κράτος; Μάλλον κάνεις οπότε πάμε στο plan B, δηλαδή σε ομοσπονδία. Εκεί όμως θα γίνει μοιρασιά στην εμπλέκονται τα τοπικά με τα διεθνή συμφέροντα.\nΑν πάλι ούτε η ομοσπονδία μπορεί να σταθεί, πάμε σε plan C όπως κάνει η Τουρκία με το Αφρίν, δηλαδή ενσωμάτωση όπου είναι δυνατόν.\nΟι Ιρανοί και η Χεζμπολά έχουν απλώσει πολύ τα πόδια τους στην Συρία, οι Αμερικανοί βρήκαν ένα τρόπο για να τα κοντύνουν λίγο έως πολύ. Δεν θα είναι χτύπημα κατά του Άσαντ αλλά περισσότερο Αμερικάνοι vs Χεζμπολά-Ιράν. Ο Τραμπ άλλωστε πρέπει να κερδίσει πόντους στην διεθνή σκακιέρα και στο πολυδιάστατο πολεμικό παίγνιο της Συρίας έχει χάσει την μπάλα προ πολλού. Μια ιστορία απλά και μόνο για βρει αφορμή ο Τραμπ να χτυπήσει.. Τα «λευκά κράνη» θα κάνουν για άλλη μια φορά την δουλειά τους.\nΣτον πολεμο στην Συρια η λογικη εχει χαθει απο καιρο. Το ερωτημα που μπαινει και ειναι ευλογο και σωστο ειναι γιατι το καθεστως ενω ξερει πως απο μια τετοια επιθεση υπαρχει πιθανοτητα μεχρι και να πεσει να το πραξει;; Αν οντως το καθεστως που προσωπικα το θεωρω υπαιτιο για πολλα εκανε την επιθεση για να καμψει το ηθικο των αντιπαλων αφου ουσιωδη αποτελεσματα δεν ειχε, σημαινε πως δεν φοβοταν αντιποινα και ειχε την καλυψη των Ρωσων.. ειτε ειναι προβοκατσια αλλα απο ποιους;; Εχουν οι αντικαθεστωτικοι ελικοπτερα και διεξαγουν χημικο πολεμο;; δεν στεκει.. Υπαρχουν θυλακες αντικαθεστωτικων μεσα στο στρατευμα του Ασαντ και δημιουργουν προβοκατσιες..;; πολλα τα ερωτηματα που δεν μπορει να απαντησει το συγκεκριμενο αρθρο..\nΜια άλλη προσσέγγιση:\nΤώρα, ποιά είναι η αλήθεια…..;;;;\nΕγω δεν βρίσκω κανένα πρόβλημα με την χρήση χημικων η οποιουδήποτε αλλου μέσου που προσφέρεται για την εξόντωση του αντιπάλου. Συνθηκές και μ@λακίες. Ο πόλεμος ειναι πόλεμος και δεν εχει καμια ηθικη υπόσταση ουτε κάνει διακρίσεις.\nΠροσωπικά θα χρησιμοποιουσα οτι ηταν δυνατό για να εξοντωσω τον αντιπαλο. Αν αυτο λέγεται βιολογικα, χημικά, νάρκες, φωσφόρος, ναπαλμ, ας ειναι… Στον πολεμο ολα επιτρέπονται.\nΤο αν έγινε χρήση στην προκειμένη περίπτωση… δεν το ξέρω. Σίγουρα ομως ο λογος των δυτικών δεν εχει καμία βαρύτητα. Αν σκεφτούμε τα ψέμματα τις αρκουδας που αράδιασαν αλλες φορές για να αιτιολογήσουν αναλογες επεμβάσεις, δεν χρειάζεται να ακουσουμε κάτι αλλο απο μέρους τους.\nΑυτός ο Άσαντ, κάθε φορά αφού έχει σχεδόν κερδίσει ρίχνει τα χημικά! Όταν δυσκολεύεται ποτέ!\nΣτο Jawbar και στο Ein Terma που έχει χάσει τόσο κόσμο τα τελευταία χρόνια γιατί δεν έριξε;\nΑυτά δεν τρώγονται με τίποτα…\nΟύτε μία στο εκατομμύριο δεν υπάρχει περίπτωση να έγιναν έτσι τα πράγματα!\nΟ Άσαντ είναι ικανός γι’αυτό το έγκλημα, δεν έχω την παραμικρή αμφιβολία, αλλά…έχω επίσης να παρατηρήσω ότι πολλές ‘συμπτώσεις’ συμβαίνουν με αυτά τα περιβόητα χημικά κάθε φορά που οι δυτικοί θέλουν προωθήσουν πιο δυναμικά τις όποιες επιδιώξεις του, έρχεται με παράξενα βολικό τρόπο ο Άσαντ να τους δώσει τα προσχήματα που χρειάζονται…\nΣτην εποχή των fake news γίνεται ολοένα κα πιο δύσκολο να βγάλει κανείς άκρη, και επιπλέον η προβοκάτσια πάντοτε ήταν ‘εργαλείο υψηλής πολιτικής!’\nΣτο θέμα της πληροφόρησης σας λέω, αναφέροντας απλά ένα γεγονός, εσείς αποτελείτε πολύ μεγάλη εξαίρεση!\nΚυβέρνησαν οι Άσαντ καμιά 60 χρόνια τη Συρία, ας κάνουν λίγο στην άκρη για κανέναν άλλο. Δεν κερδίζει ο Άσαντ. Είναι ξεψυχισμένος. Το κακό είναι ότι πήρε στον τάφο του και όλη τη Συρία.\nΠερίπου το ίδιο πήγε να γίνει στην Ελλάδα με τη σημερινή συγκυβέρνηση αλλά ευτυχώς εδώ το παιχνίδι παίζεται αλλιώς.\nΑπίστευτη προσέγγιση! Φαντάζομαι οτι κάλλιστα θα μπορούσε η κάθε Bellingcat να υποκαταστήσει τον Ο.Η.Ε, τη Διεθνή Αμνηστεία και όλους τους θεσμικά κατοχυρωμένους και κοινά αποδεκτούς διεθνής οργανισμούς (ακόμη κι αυτούς που επιμαίνουν να διατηρούν κάποια στοιχειώδη ανεξαρτησία). Αφού η Bellingcat είπε έτσι, έτσι θα είναι. Ας ξεκινήσει ο βομβαρδισμός.\nΥΓ1: Η Διεθνής Κοινή Γνώμη ακόμη περιμένει να δει τα αποδεικτικά των χημικών όπλων του Σανταμ Χουσεϊν. Όχι οτι μιλάμε για κάποιο “άγγελο”, αλλα -όπως καταλαβαίνεται- καλό τα παραμυθάκι, αλλα κάπου κούρασε και πρέπει να το αλλάξει το Department of State. Έστω και επιδερμικά.\nΥΓ2: Μακάρι να υπάρξει απίστευτης αγριότητας και αποφασιστικότητας απάντηση απο την άλλη πλευρά σε περίπτωση που τολμήσουν χτύπημα οι νατοικοί. Κάπου πρέει να του μπει ένα όριο. Ακόμη και με τη χρύση πυρηνικής βίας. Να μάθουν να σέβονται και την άλλη πλευρά. Με κάθε τίμημα. Ακόμη και την συνέχιση της ύπαρξης του ανθρώπινου είδους στον πλανήτη Γη. Να γίνει απόλυτα κατανοητό απο όλους οτι είτε θα υπάρξει αμοιβαίος σεβασμός, είτε θα ανοίξουν οι πύλες της κολάσεως ΓΙΑ ΟΛΟΥΣ.\nΥΓ3: Ο πυρηνικός εφιάλτης για όσους θεωρούν οτι δύνανται να “ουκρανοποιήσουν” όποια γωνιά της γης επιβάλουν τα συμφέροντά τους, εξοπλίζοντας φασιστικές ορδές και ρίχνοντας δημοκρατικά εκλεγμένες κυβερνήσεις βρίσκεται πιο κοντά παρα ποτέ! Και δεν θα τους σώσουν ούτε τα πανάκριβα καταφύγιά τους απο την πυρηνική μόλυνση. Απλά πράγματα κύριε Επαχτίτη. Να αφήσουν τις επιλεκτικές ευαισθησίες άπαντες και να σεβαστούν οι μεν τους δε, γιατί άλλος δρόμος ΔΕΝ υπάρχει πλεον.\nΔημοσιογραφική έρευνα από μια ‘ομάδα’ (τι σημαίνει ομάδα εν προκειμένω ακριβώς) με βάση ανοικτές πηγές. Δηλαδή δεν βρέθηκαν καν εκεί να έχουν πρωτογενή στοιχεία.\nΑξία λίγο πάνω από το μηδέν.\nΠερισσότερο ενδιαφέρον έχουν οι συζητήσεις στο Σ.Α. του ΟΗΕ.\n“Κυβέρνησαν οι Άσαντ καμιά 60 χρόνια τη Συρία, ας κάνουν λίγο στην άκρη για κανέναν άλλο”\nΠολυ σωστα, το ιδιο και η οικογενεια των σαουντ στην Σαουδικη Αραβια,γιατι δεν ξεκιναει και εκει εναν πολεμο ο Τραμπ ωστε επιτελους να ερθει και η δημοκρατια σε εκεινη την χωρα;(το ιδιο σε Κουβειτ,Εμιρατα,Καταρ, τι στο διαολο τοσα χρονια οι ιδιες οικογενειες θα κυβερνανε)\nΚαι στο κατω κατω ποιος θα αποφασιζει ποιος κυβερανει σε καθε χωρα, ο Λευκος Οικος.\nΘιχτηκε ο Μακρον για τα θυματα στη Συρια, οταν η χωρα του ξεπαστρεψε ενα εκατομμυριο αλγερινους μεσα σε δεκα χρονια εκει δεν θιχτηκε.\nΜια αφελης ερωτηση; Γιατι τοσα χρονια που διαρκει ο εμφυλιος ο Ασαντ δεν εβαλε την Συρια στη SCTO; Οσο να πεις θα του παρειχε μια καποια επιπλεον ασφαλεια απεναντι στο ΝΑΤΟ.\nκαλά όλοι εδώ με τον Άσαντ (Πούτιν) είναι;;; Δηλαδή να το έκανε η Ρωσία επίτηδες δεν παίζει; ή να το έκανε η Συρία, για να νικήσει τον πόλεμο που πολεμάει τόσα χρόνια είναι απίθανο;; μόνο αυτοί οι κακοί αμερικάνοι.. Σαν να μπήκα στο pronews νιώθω\nΟύτε η Δαμασκός δεν δίνει 90% στον Μπασάρ. Εδώ μέσα πιάνουμε Μπααθικά ποσοστά.\nΕίναι γνωστή η απόστασή μου από τον αντιαμερικανισμό. Είναι επίσης γνωστό σε όλους ότι τα μπααθικά καθεστώτα είχαν δύο όψεις, αφενός την απίστευτα κτηνώδη και απάνθρωπη καταστολή των αντιπάλων τους με δεκάδες χιλιάδες νεκρούς και βασανιστήρια που υπερβαίνουν την πλέον νοσηρή φαντασία, αφετέρου την ανεξιθρησκεία έναντι ιδίως των χριστιανών, τη μόρφωση των γυναικών και μια σχετικώς πιο ανοικτή κοινωνία από τα θεοκρατικά καθεστώτα σιιτικής και σουνιτικής κοπής. Είναι τέλος γνωστό ότι η Συρία ανήκει στην εν στενή εννοία σφαίρα επιρροής της ΕΣΣΔ/Ρωσίας, η οποία ντε φάκτο έγινε διάδοχος της Γαλλίας στη διαρρυθμίσεις του Συμφώνου Sykes/Picot για το Λεβάντε. Μιλώ για “εν στενή εννοία” για να διαχωρίσω από Αίγυπτο και Λιβύη. Στην ίδια λίγκα ήταν Αλγερία (ακόμη, αλλά μπαλαντέρ, λόγω μεγέθους και ορυκτού πλούτου, όπως και θέσεως στον αντιτρομοκρατικό αγώνα) και Ν. Υεμένη (Θεός σχωρέσ’την …).\nΔεν είναι σώφρον να επιδιώκουν οι ΗΠΑ την έξωση της Ρωσίας από τη Συρία, και δεν νομίζω ότι το σκέφτονται καν, το τουϊτ ενός ηλιθίου, που αύριο μπορεί να ξεψυχήσει στο σκαμνί του κατηγορουμένου από το στρες όπως παρ’ ημίν ένας κάποτε ισχυρός ανήρ, δεν αλλάζει κάτι σε αυτό.\nΗ φυσική συμμαχία για τις ΗΠΑ θα ήταν με το Ιράν, αρχαιότατο πεπαιδευμένο και εμπορικό έθνος. Αλλά όσο οι μουλάδες θα αξιώνουν την κυριαρχία σφυρηλατώντας σιιτικό άξονα ως το Λεβάντε προς αμφισβήτηση της ύπαρξης του Ισραήλ (η τελευταία και χειρότερη εναπομείνασα μορφή θεσμικού ρατσισμού στον πλανήτη), οι ΗΠΑ θα στηρίζουν Σαουντ, που άλλωστε έχουν και μεγαλύτερη οικονομική δύναμη και μικρότερη δυναμική (πολιτική, στρατιωτική, επιστημονική) ως έθνος σε σχέση με το Ιράν.\nΟ δε ΟΗΕ είναι ανύπαρκτος, και δεν είναι σώφρον να τον λαμβάνει κανείς υπόψη του, λόγω βέτο το Σ.Α. είναι ανίσχυρο, και η μόνη επέμβαση ουσίας που αποφασίστηκε παρά τη θέληση μονίμου μέλους του Σ.Α.ήταν η επέμβαση στην Κορέα κατά της εισβολής των Βορείων το 1950, με την απόφαση 377Α της ΓΕΝΙΚΗΣ ΣΥΝΕΛΕΥΣΗΣ, με 52 υπέρ, 5 κατά (εκ των οποίων 3 ήταν ψήφοι της ΕΣΣΔ, είχε ψήφο και ως Ένωση και για κάθε μία ΣΣΔ! Ωραία καλπονοθευτική ρύθμιση διεθνούς εμβελείας!!) και 2 αποχές (Ινδία, Αργεντινή, που ακόμη πληρώνουν την ατυχή ψήφο τους γιατί ο μπάρμπα Σαμ έχει μνήμη ελέφαντα, πράγμα που πρέπει να ΠΡΟΣΕΞΟΥΜΕ ΤΩΡΑ …).\nΔύσκολη κατάσταση. Ελπίζω, ο στόχος των Αμερικανών να είναι να πιέσουν τη Ρωσία να εγκαταλείψει τον Ασάντ και να δεχτεί μια λύση συμβιβασμού. Γιατί αν ο στόχος τους είναι ένα στρατιωτικό μπραντεφέρ το πράγμα μπορεί να πάρει τραγικές διαστάσεις.\nΔιάβαζα έκπληκτος τις προάλλες τις δηλώσεις του Pompeo για “εκατοντάδες νεκρούς Ρώσους” στη Συρία μετά από βομβαρδισμό από αμερικανικά αεροσκάφη (αναφερόμενος σε Ρώσους μισθοφόρους που δραστηριοποιούνται στην περιοχή) και είχα φρίξει.\nΚαι ενώ η γειτονιά μας κυριολεκτικά βράζει, εμείς βρισκόμαστε στην πιο αδύναμη περίοδο των τελευταίων δεκαετιών. Πρέπει να είμαστε πολύ, πολύ προσεχτικοί και επίσης πρέπει να δώσουμε βάρος στην άμυνα της χώρας, και δεν αναφέρομαι μόνο σε εξοπλιστικά.\nΟ Άσαντ ας πληρώσει τις στρατηγικές επιλογές του. Προ συριακού πολέμου ο συριακός στρατός ήταν θεωρητικά μια ογκώδης κι επίφοβη για την περιοχή δύναμη με περισσότερα από 1.000 Τ72 κλπ. Γιατί ο Άσαντ δεν κήρυξε ποτέ γενική επιστράτευση; Γιατί στηρίχθηκε σε κλάσμα του Συριακού Στρατού και σε πολιτοφυλακές; Γιατί έδωσε τον χρόνο σε εξεγερμένους, φυτευτούς πράκτορες, τζιχαντιστές από το Ιράκ και μισθοφόρους να καταλάβουν περιοχές και αποθήκες οπλισμού, καταστρέψουν την δυνατότητα επιστράτευσης σε αυτές, οχυρωθούν, δημιουργήσουν αντίπαλους στρατούς και μεγεθυνθούν; Γιατί ακόμη και στην ζώνη που ελέγχει δεν επιστράτευσε κόσμο για 10 μεραρχίες απλού ΠΖ, δεν τις εκπαίδευσε σκληρά κι εντατικά για 2 έτη και δεν τις έριξε μετά σε μία μία τις πόλεις που ελέγχουν οι αντίπαλοί του, να τις καταλάβει με βαρύ ΠΖ-οδομαχίες, όλμους, ελεύθερους σκοπευτές, μηχανικό εφόδου-αρουραίους, θωρακισμένες μπουλντόζες, γκρέμισμα/τρύπημα τοίχων και μεσοτοιχιών, χειροβομβίδες, οπλοβομβίδες και φλογοβόλα (δηλαδή αλά Φαλούτζα στυλ) με τη ροή εξίσου σκληρά εκπαιδευμένων αναπληρωτών να αναπληρώνουν τις όποιες απώλειες;\nΔιότι δεν είχε εμπιστοσύνη στον στρατό του, παρά μόνο σε καποιες μονάδες “πραιτωριανών” και με αυτές μόνο θέλει να καθαρίσει. Κι επειδή δεν μπορεί, χρειάζεται και Ρώσους, Ιρανούς Φρουρούς, Χεσμπολά κλπ. Δεν εμπιστεύεται ούτε τους σιίτες να στρατολογήσει μαζικά, γι’ αυτό πέραν των “πραιτωριανών”, οι υπόλοιποι Σύριοι που είναι υπό τον έλεγχό του σχηματίζουν μόνο εθελοντικές πολιτοφυλακές. Δεν ήθελε να κάνει μαζική επιστράτευση, την εχθρευόταν κι ακόμη την εχθρεύεται.\nΑΠΟΨΕΙΣ Thanos - 22 Ιουλίου 2021 263\nThink Out Of The Box ΠΤΗΣΗ - 21 Ιουλίου 2021 91